url: =Siampi Laibu 22 | Siantongluan.net\nSiampi Laibu 22\nSiampi Laibu 22 |\n"Aaron leh a tapate in keima min siangtho a daisak lohna dingun amaute in keima tungah a hong ap uh ahi, Israel mite piak a siangthote panin a kikepna dingun gen in; kei pen Topa ka hi hi.\nAmaute kiangah, Na suanlekhakte uh sung panin a khangkhangin khatpeuh in a nit laitakin Israel mite in Topa tungah a ap a siangtho nate a naih leh keima omna panin tuapa kihawlkhia ding hi; kei pen Topa ka hi hi.\n"Aaron gui sung panin meima nei leh a natui a paikhia mi peuhmah in amah a siangtho mateng a siangtho an ne theilo ding hi. Misi lawnna hita leh a natui a tehpa lawnna hita leh a nin na khat peuhpeuh a lawngpa,\namah a nit theihna dingin a bokvak ganhing khat hita leh nitna a ngah theihna ding mi khat hita leh a lawngpa, ama nitna pen bangbang hita leh,\ntua bang na a lawng mipa pen a nitak mateng a nin hi ding a, amah in tui sungah a pumpi a sil kei leh a siangtho an nelo ding hi.\nNi a tum ciangin amah siang ding a, tua khit ciangin amah in a siangtho an ne thei ding hi. Bang hang hiam cih leh tua bangte pen ama nek ding mah ahi hi.\nA mawk sihte hita leh gamsate in a balgawpte hita leh amah in tuate nekna tawh amah kininsaklo ding hi; kei pen Topa ka hi hi, ci hi, ci in.\n"Tua ahih ciangin amaute in ka thuhilhna zui ding uh hi. Tua hi kei leh amaute in tua thu a daisak uh ciangin khialhna thuakin sihpih ding uh hi. Amaute a siangthosakpa pen keimah Topa ka hi hi.\n"A pualam mi in a siangtho an nelo ding hi. Siampipa inn-ah a om peemta ahi a, a kicial nasemte in ahi zongin a siangtho an nelo ding hi.\nAhih hangin siampipa khat in ama-a dingin sum tawh sila khat a lei leh, tua a sila in ne thei ding hi. Ama inn sungah a suak mite in ama an ne thei ding uh hi.\nSiampipa tanu khat a pualam mi khat tawh a kiten leh tuanu in a siangtho biakna an ne theilo ding hi.\nAhih hangin siampipa tanu pen meigong ahi a, a kima ahi zongin, ta neiloin a nungak lai mah bangin a pa inn-ah a ciahkik leh, tuanu in a pa an ne thei ding hi. Ahi zongin a pualam mi kuamah in tua an ne theilo ding hi.\n"Mi khat in theihlohna hangin a siangtho an khat peuhpeuh a nekkhak leh, tua a na manzah seh nga-ah seh khat behlapin, siampipa tungah a siangtho an man pia ding hi.\nAmaute in Topa tungah a piak ahi, Israel-te an a siangtho pen siampite in ninsaklo ding uh a,\ntua bangin amau an a siangthote nekna tawh mawhna leh khialhna amaute puasak lo ding hi; bang hang hiam cih leh kei pen amaute a siangthosak Topa ka hi hi," a ci hi.\n"Aaron leh a tapate leh Israel mi khempeuh tungah hih bangin gen in: Israel mite sung panin ahi zongin Israel mite sungah a peem mite lak pan ahi zongin mi khatpeuh in biakna a piak ciangin, thuciamna a tunsakna hita leh meihal biakna-in Topa tungah a kipia utthu-a biakna hita leh,\nhong kisan theihna dingin bawngtal hita leh tuu hita leh keel hita leh, a sitbaanglo a pa khat na pia ding uh hi.\nNote in a sitbaang khat peuhpeuh na pia kei ding uh hi; bang hang hiam cih leh hong kisang zolo ding hi.\nMi khatpeuh in bawnghon panin ahi a, tuulekeel hon panin ahi zongin thuciamna tunsakna ding hita leh utthu-a biakna-in hita leh Topa tungah thunuama biakna a piak ciangin, a kisan theihna dingin a ganhing a cidam hi ding a, sitbaanna a omlo hi ding hi.\nGanhing a mittaw, a gamtang theilo, a hem, meima nai a nei, cithak ahih kei leh meima a neite pen, note in Topa tungah pialoin, Topa tungah mei tawh kihal biakna-in biakna tau tungah tuate na zang kei ding uh hi.\nBawngtal hita leh tuuno hita leh a na khat peuhpeuh a saulua ahih kei leh a tomluate pen note in utthu-a biakna-in na pia thei ding uh hi. Ahih hangin thuciamna tunsakna-a piak dingin tua bangte kisang zolo hi.\nA ciltangte a sa-nim, a kisuzan, a kitam, ahih kei leh a ki-atkhia ganhing khat peuhpeuh, note in Topa tungah pialoin, na gamsung uhah biakna-in na zang kei ding uh hi.\n"Gamdang mite khat peuhpeuh tung panin a kingah ganhingte zong na Pasian uh an dingin note in na pia kei ding uh hi. Amaute sitbaang a, hem ahih manin tuate hong kisang zolo ding hi," a ci hi.\n"Bawng ahih kei leh tuu ahih kei leh keel khat a suah ciangin a pi tawh ni sagih sung omkhawm ding hi. A ni giat ni-a kipanin tua ganno pen Topa tungah mei tawh kihal biakna-in kisang thei ding hi.\nA pi pen bawng hita leh tuu hita leh, note in a pi leh a no ni khat sungin na gokhawm kei ding uh hi.\nNote in Topa tungah lungdam koh biakna na piak uh ciangin, note hong kisan theihna dingin na pia ding uh hi.\nA tua ni mahin kine ding a, note in zingsang dong sit na nei kei ding uh hi; kei pen Topa ka hi hi.\n"Tua ahih ciangin note in ka thupiaknate zui-in tuate na sem ding uh hi; kei pen Topa ka hi hi.\nNote in keima min siangtho na daisak kei ding uh a, Israel mite lakah kei hong kisiangthosak ding hi. Kei pen note a hong siangthosak Topa,\nnote Pasian ahi dingin Egypt gam panin note a hong paikhiatpihpa ka hi hi; kei pen Topa ka hi hi," a ci hi.\nTedim Lai Siangtho / Laibu: Siampi Laibu 22


timestamp: atn

url: =Kiora Brawl Updated a Brawl deck by Daralin - MTGDECKS\nKiora Brawl Updated deck, by Daralin\nBrawlKiora, Behemoth Beckoneraetherhub Daralin\nKiora Brawl Updated. Builder: Daralin. — — 10-Nov-2019\nBUY: $232—139.42 Tix\n1 Return of the Wildspeaker $1.29 $0.03\tR\n$22.74 Tix @cardhoarder $0.99 / Week @cardhoarder $n/a @tcgplayer $257.02 @cardkingdom\n1 Shifting Ceratops 1 Questing Beast 1 Yorvo, Lord of Garenbrig 1 Lovestruck Beast 1 Leafkin Druid 1 Paradise Druid 1 Gilded Goose 1 Cavalier of Thorns 1 Thassa, Deep-Dwelling 1 Maraleaf Pixie 1 Agent of Treachery 1 Voracious Hydra 1 Thorn Mammoth 1 Gargos, Vicious Watcher 1 Thryx, the Sudden Storm 1 Ilysian Caryatid 1 Incubation Druid 1 Thunderous Snapper 1 Roalesk, Apex Hybrid 1 Hydroid Krasis 1 Stonecoil Serpent 1 Bioessence Hydra 1 Sphinx of Foresight 1 Uro, Titan of Nature's Wrath 1 The Great Henge 1 Shadowspear 1 Arcane Signet 1 Return of the Wildspeaker 1 Once Upon a Time 1 Veil of Summer 1 Guardian Project 1 Frogify 1 Kiora Bests the Sea God 1 Nissa, Who Shakes the World 1 Fabled Passage 1 Field of Ruin 1 Castle Garenbrig 1 Temple of Mystery 1 Thornwood Falls 1 Castle Vantress 1 Breeding Pool 1 Command Tower 1 Cryptic Caves 1 Lotus Field 1 Simic Guildgate 5 Island 9 Forest 1 Kiora, Behemoth Beckoner\nLast update: 2020-04-15 18:15:48


url: =Taiwan United States Taipei, Taiwan Taipei City, Taiwan India New Taipei City, Taiwan Egypt Indonesia United Kingdom Taichung City, Taiwan\nUniversidade do Minho National Taiwan University TamKang University Fu Jen Catholic University 輔仁大學 National Chiao Tung University 國立中央大學 National Taipei University 世新大學 Arizona State University\n2026 2025 2024 2023 2022 2021 2020 2019 2018 2017 2016 2015 2014 2013 2012 2011 2010 2009 2008 2007 2006 2005 2004 2003 2002 2001 2000 1998 1997 1996 1995 1994 1993 1985 1979 1970\nEnglish - Professional Chinese - Native or Bilingual English - Fluent English - Native or Bilingual English - Intermediate Spanish - Beginner Japanese - Beginner Indonesian - Native or Bilingual Hindi - Fluent Arabic - Native or Bilingual\n— Nami Chuan 莊依婷 Malaysian stay in Taiwan about 8 years. Experienced and driven Sales Representative 5+ years of exceeding goals and increasing sales volume and company presence. I ncreasing revenu...\nMAHATIR MUHAMMAD Account Executive Tangerang, Tangerang City, Banten, Indonesia Bonjour, I am a person who has high morale , wants to advance and develop with the company by utilizing my skil...


url: =A mai nawt toto Zomi Nam Ni ~ Khen Za Muan Thang :: ZOMI DAILY\nposted on 28 February 2016 at 8:16 am Lomkholna: News, Zomi, Zomi Nam Ni\nA mai nawt toto 2016 Zomi Nam Ni ~ Khen Za Muan Thang\nA mai nawt toto 2016 Zomi Nam Ni ( Zomi National Day ) tungtang muh na leh ngaihsut beh na. Gamsung gampua mun tampi a, ei Zomi te in “Chin”zangnawn lo in’ “Zomi Nam Ni” or “Zomi National Day” cih ihzat takciang in “Chin” deihte a hi, Dr. Salai Lian Hmung Sakhong a kipan’ Chin lam te-in, nakpi takin Mi Nam Ni siksan in, Zomi te honglang pan in so ziahziah bek uhhi.\nChin World Facebook sung a, Zomi Nam Ni tawh kisai, Chin deihte comment nate ih et ciang in, a mul kimhuai zahdong in, Zomi te hong kiko’ in, Chin State pan’ Zomi te hawlkhia ni cih zahdong in, Chin deihte’n Zomi te Lutung a khetphim hongkhen uhhi. Dr. Salai Lian Hmung thungen leh Chin deihte comment piak khempeuh te in, Z leh C kigawm kik na dingsang’ ki khen theihtheih na ding lampi sialsial mah tawh a kibang a hihi.\nZomi te ei leh ei eilampi tawn in ihpai mah bang in, Chin deihte zong’ a mau lampi tung mah a nuamtak in ah na pailel ding a hihi.\nZomi sung a ih Mipil pawlkhat te’n Chin leh Zomi kikhen sawnsawn ding’ ih Mimal tawmtawh, ihgam mah neu seksek kei ni’ci-in hong thu khual khelh na meizom in, Chin deihte in, Zomi te Lutung a khetphim hong khen tawntung niloh hi. Zomi te a hong tuancial nuam mahmah Chin deihte pawlpih hun beisak hun ta hi.\nGZA Makaipi te tung a, Zomi in bangciang huam? cih dotna tamvei pi om khin a, GZA makaipi te dawnna a, kei Zomi hi’n a ki citeng a huam hih pahpah phot hi a cihpen’ pilvai mahmah leh tomkim in, kicing mahmah hi. Zomi Congress for Democracy (ZCD) zong’ tuabang mah a bulphuh a hi man in, ei Mipi nautang te’n Chin leh Zomi tawh lung hianghiang dinghun hihnawnlo in, Zomi ih hih na (Identity) tawh lung kimtak, lung muangtak a om hithiat ding hun hoih hita hi.\nChin leh Zomi pen’ hongkilam danding leh, lam tuam tuak tawn a ihpai ding pen ahbeisa hunsawtpi, kum tampi lai a lampi omsa a hihi. Chin leh Zomi pen tu’tawm aa,ah kikhen sawm ih hikei aa, a kikhen sing nailo bek a hizaw’ ih hihi.\nMimal tawm man’ Zomi ki ci keini, kici thei hilo a, Mimal tam man in zong’ Zomi ki cilel ni cithei zong hihtuan lo hi. Mipha zah ( Population ) tawmtawh tamtawh kisai lo in, Zomi ih hihman in, Zomi ih hihi. Chin deihte pen a hih nalian dinpih ngamnai lo a hihman in, Va-ak Utong ki neih mah bang in,ah lenlen hun lai tak ahihi.\nChin te leh Zomi te tanglai hun in, U nau khat hih mah ni, Kawlte zong tawh U nau khat mah ihhi lailai hi. LST sung a Babel Tausang pan’ ki muthei hi. A hi zong in, tu’hun a Mi Nam khat ki hithei nawn lo hi. Mi Nam khat cihciang in, Pau leh Lai khat ngeina khat zangkhawm neikhawm te bek Mi Nam khat a hihi. Chin te in, Zolai Zopau ong theihpih loh ban in, ih ngeina mahmah ih kibang kei hi. Zomi hi ungzong’ a kicih ngeipeuh mah lohban in, kici pakkhol lolai ding uhhi. Zomi te kinai pih pen’sanggam Chin te cih ciangbek ding a ki lawm ahihi.\nChin leh Zomi ki khen mah bangin, a nuai a Minam kikhen ziate ensuk ni.\nLeitung a. Tuiciim tu’n zawh cingh, Noah suan tebek suakta a hih man in, Minam khat, kampau khat bektawh na’na nak omsawm lua kisa in, ‘Babel Tausangpi’ khat na lam hi. A hi zong in, tua Babel Tausangpi mun pan in, Minam ki khenna, Kampau kikhen na te, Pasian in na’na geel in, navai hawm hi. Piancialna: 11.1-9\nZ leh C tezong’ lam tuam tuak a ihpai lamdang kei lua, Pasian geelna zong hih thei kha ding hi.\nMimal khat a hi, Isaac sungpan’ Esau leh Jakob te Unau zong’ Minam pi NIH in ong kikhen lel hi. Tua hun lai zong in, Leitung a Minam tampi tak mah na om khin uh hi.\nIsreal Mi Namte ih cihtheih na ding inzong’ Mimal khat tungbek a hi, Jakob tung pan ong kipan khia hi. Kaanan gam kialtu’n na hang in, Egypt gam a gambel ding a vapai sukcil un, Jakob or Isreal leh Innkuan pihte mimal 70 bek a hihlai-un, Egypt Mite na tam mahmah khin bektham lo in, hau mahmah khin, pil mahmah lua khin uh ahhih man in, Egypt Mite a ding in, Jakob leh Innkuan pihte a kihuai mahmah din’mun hizen hi. Piancialna: 46. 26-27\nTu’in bel Leitung a, Isreal temah a bangkim a lianpen thupi pen leh a en huaipen den lel hi.\nHih a tung a, LST munte ih etciang in, Zomi leh Chin zong’ lampi khattuak tawn a, ahpaipai ihhih na, Pasian geelna mah hihlel ding hi ka ci hi. Pasian geelsak ihcih te pen, ki ciimawh ngei lo ding hi. Ngal Ha Paak sa tum kik nawn lo hi. Zomi lampi mah tawn in ih mainawt toto ding hi hang.\nMoses in, Egypt gam pan’ Isreal te Kaanan gam zuanding in lampi a ah makaih hun sung in, Isreal te’n a paipai na lampi a gal dodo kawmsa in, Kaanan gam a ma nawh a hihi. Moses in Isreal tekiang a ih mai a khua leh kualhpi te ihdoding hi, a maute pen’ note sang in lianzaw pek in, hatzaw pek uh hihmah taleh laukei un, note pen Pasian Mite na hi uh hi, nazo ding uh hi ci hi. Pasian in cisak hi.\nZomi te 95% bang Pasian thu um mi ( Christian ) ih hih man in, Late: 33.12 na sung a om bangmah in, Pasian mi ding a teelna a ngah Mi Nam te ih hihi. Minam sung a picing tak a, political nasem a kisap na dungzun in, Zomi Congre for Democracy ( ZCD ) te lotawh Zomi te kikhang to zolo ding hi. Zomi te Minam makai taktak ZCD te mah na hi uh hi. ZCD leh Mipi te zong’ phim leh khau bang in ih kizopden kul ding hi. Eite pen Pasian teel na ahngah a ma Mite ih hihi. Ih mai a om Kawl gam sung leh Chin State sung a, eite sang in Mi dangte tamzaw pilzaw siamzaw hatzaw mah ta leh, Pasian in Isreal te tung a laukei un mainawt un ci-in, Moses tungtawn in Isreal te ah hopih bangmah in, Zogam leh Zomi te a ding ah Bukim ihkhan tottheih na dingin, hangsan tak in’ mai ongnawt un. Mipi in zong’ ZCD te a ding, thunget sak in, mitsuan gige ding hi hangh.\nPasian in Zomi te tawh kituak ding’ Leitang hongpia khin hi. Ih Minam Political Party pi a hi, ZCD te’n hongpai ding kum 5 sung in, Zomi State a hih kei leh Chin State buppi sung a, ih Common Language dingin, Zopau Zolai ahki zat zawh nang’ nongvaihawm uh a, nong’ngahpih zawh ding uh hong ki lam en mahmah hi. By: Khen Za Muan Thang\nPrevious: US gamsung khualzinna pawlkhat – 57\nNext: Nipi Thupuak: Zomi sung-a Tribe I-cihte khial ~ Pu Zokhai\nZAM Kiphuhni pan-in ~ Zokhai


url: =Pu Thual Zen Gal vai ~ Suum Do Thang :: ZOMI DAILY\nposted on 4 July 2013 at 11:01 am Lomkholna: Article, Suumdothang\nPresident of ZCD\nPu Thual Zen galvai tawh kisai, Zampi khua pan a kiman a, thongkia te min sazian nongnget te banah,mun tuamtuam a kiman a thongkia te leh asi a liam te min zong hong khak ing.Zomi te tangthu sutni cileng nidangin ihgen ngamloh Pu Thual Zen galvai kihel loin thupi suak zo nawnlo a, mikim in ihtheih ding, a theihhuai thu hong hita hi.1962 March kha ni 2 ni a Galkap Kumpi ( R C ) hong khanteh Company, Setzung, Sumbuk sai,lo leitang leh sum(Dangka) te hong laksak tak teh Kawlte leh minam dang te ading in aneihsa uh tampi cianlai mah taleh ei Zomi te a ih neih khempeuh hongbei ahih man ki khasia mahmah,ki heh mahmah in Tedim khuapi leh mun tuamtuam a om mipil,mihau Zomi te vai hawmna tawh Pu Tual Zen makai in, Lamzang khua ah zum kihong a,Kumpi tungah lung kimloh na a kipulak takteh( Tu hun pau leh lungpho na) Tedim leh Lailo khua kikal a Suangkawmpan tui a phulna mun, munzang khat ah Suangkua gal( Temtawng gal ) zong akici Zogam khuakhem peuh pan pasal galhang khem peuh in thua,tei,temtawng leh sing khuah kitawi in Suangkua ah Pu Thual Zen leh makai tampi te leh Kumpi lampan a makai Col. Van Khulh leh a pawlte tawh thu ki kupna ki nei a,minam dangte apiak kik loh ei Zomi te tungah honglak sak uh sum(Money) sung pan Ks 5000/- ta hong pia kik nung cih tawh kilem na kinei hi.Hong piakik takpi hi.\nTua mun pan Tuisan zang( Dampi khua taw) ah Camp kinei a,galkap siamna trainning kinei hi.Thu kizak na hamsa a hih manin India gam Lungphel khua ah datmei tawh ki hona Signal va kisin in thukizak na hong nuampeuh mah hi.Tua pan in, Buanli khua tawn in Zampi ah ki paito a, Palik ten Zampi ah pawlkhat hongman in ,a cianlai teng in India gam Ngalzang khua ah Camp ki sat kik in Limhawm khua, Singat khua te bulphuh in na kisem hi.India te tawh ki zop na ding in U Lian mi muanhuai ki sam a ,Pu Son Cin Lian, Sia Dam Khaw Hau te zong hong kuan uh hi. Galkap bu lian khat ki sam a Lumbang khua a Capt pensen Cpt Thang Hlur api,asam dingin Hau siam ( Zampi) leh Sing Kam ( Kaptel ) va pai uh a,Palik ten hong matsak hi.\nNgalzang Camp mun panin Pu Hrang Nawlte tawh ki gawmin, Champhai,Vanlai phai leh Thingsai ah Camp kibawl koikoi in na kisem hi.Dampi khua gei ah gal kido ki kapna om hi.Rih Palik Sakhan ki la a Sakhan hmu pa ki man in,ih sanggam Kachin te Christian khat a hih manin Champhai pan ki khah kik hi.Pa Huai Pum ( Teklui ) in Zogam a dingin a nuntakna hong pia khia hi. Khalkha( Haka ) kikap na ah Tg Thang Khan Kap ( Lamzang ) leh Tg Lian Awi( Bung tlang ) ten Zogam ading in a nuntakna hong pia khia a, Tg Suan Do Nang hong liam in Kumpi ten hong kepsak hi.A thu a cing zaw in a thei aom leh ki behlap thei a, a kipatpan a tawp na dong kei ki helkha ka hih man hong ki kup pih nuam aom leh a cingzaw in konggen thei ding hi.\nMonywe a thong kia teng:-\nZampi khua pan a ki man te:-\n(1) Neng Lam Za Thang Lamzan (2) Neng Khaw Gin Lamzang\n(3) Cin Khan Lian Saizang (4) Thang Liang Siang Kaptel\n(5) Thang Lian Kam Kaptel (6) Kim Lang Kaptel\n(7) Suan Cin Pau Teklu (8) Cin Kap Thang Lailo\n(9) Cin Khan Dal Lailo (10)Vung Khan Thang Lailo\n(11)Khai Thawng Lailo (12) Thawng Za Kim(Zolim tui) Tuithang\n(13)Suan Lian Kham Phaiza (14) Thang Lian Thawng Phaiza\n(15)Gin Za Thang Buanli (16) Luan Khan Thang Zampi\n(17) Kham Za Thang Zampi (18) Vung Za Do Zampi\n(19) Nok Khan Pau Zampi (20) Za Nawl Old Darkhai\n(21) Tial Khar Falam (22) Rallian Falam Fartlang\n(23) Kham Za Nang Ngente (24) Goih Khawm Thang Cauleng\n(25) Gin Thang Zungkhua\nTedim pan a ki man te:-\n(1) U Cin Khai Tedim (2) U Nang Suan Sakol lam –Tedim\n(3) U Sing Cin Thang Thuklai (4) U Pau Khan Nang Leilum – Tedim\nKhalkha (Haka ) pan ki man:-\n(1) Suang Do Nang Zampi\nFalam pan a ki man:-\n(1) Hau Siam Zampi (2) Sing Kam Kaptel\nIndia Kumpi in man a Kawl Kumpi ki ap:-\n(1) Pu Thual Zen Lamzang\n(2) Pu Hrang Nawl Sihhmuh\nHih thu te ZCD President pa bek in theilo in Zomi bup in theihhuai sa ka hih man in kong atkhiat manin kuamah in nong telkhialh loh ding uh kong thum hi.\nPrevious: Union Ni le Panglong Tangthu Phawkkikna ~ Cope Suan Pau\nNext: Rev. Dr. Kam Khaw Thang Tangthu


url: =TOP - TOP (HTS 5)*, Testkit inkl. Manual u. 50 Nutzungen (mit Subdimensionen) – Hogrefe Verlag\nRef-ID: H533401 / P-ID: T_TOP


url: =Pathian Mizak John Wesley « Nikonghong\nHome » Biakna » Pathian Mizak John Wesley\nPathian Mizak John Wesley\nJohn wesley le Methodist logo\nBy Ngin Khua Pau, Muipi Khua\nJohn Wesley ii pa sia Rev. Samuel Wesley hi a, a nu sia Susana Ammesley ahi hi Unau numei le pa 25 pha hi A pa sia Edward khua Pawlpi sya seam hi. Ni khat a nupa thungen khawm a, Kumpipa William atu a thunget sia a zi in Amen na ci nuam ngawl ahikom a nupa kikhen hi. Kumpi William hong thi ciangin a nupa kingawm kik hi. Tua zawk 8 June 1703 ni in John Wesley piang hi.\nA nu Susana sia tano 25 teng nasia takin uk hi. Atate ngeaktang sak ngawl, an neak ciang zong pau ngawl tu bangma a nging omsak ngawl tu ci hi. Nisim a tate teng theampo a baban in thugnetsak a, nipi zawk ni Ii ni veu in John Wesley atu a nu ii thungetsak ni ahi hi. A no pan kipan mawna a ci sia sawk ngawl hi. Jeremy Taylor ii Holy Living a ci laibu a sim a kipan Thiangtho nuntak tu hanciam cip hi. Kum 14 sung a sia khat zongh vawt ngawl napi thiangtho zo kisa tuan ngawl hi. 1725 kumin Oxford sang ah Hu sya seam a, 1726 kumin Lincoln College ah Syapi seamin, 1728 kumin England Pawlpi pan Phongyi ki pia hi. Ama le a sep puite sia Tapidaw a thiangtho nuntakna thupisak a, hanciam tana min tatuam neisak a, a khakbel ciangin mite in Methodists te ci hi. Ahihang Methodist pawl khi hi ci ngei ngawl hi. Asuapui pa Charle Wesley taw a unau in lungdamna thu son a, paikhia tu ci sia a lawpbel uh ahi hi. Mizawngte hu in thongtaakte ve in thu son pui tawntung hi.\n1735 kum America ah pai in Lungdamna thu son tu a kithoai laitak a pa in thisan hi. A unau in khuangai mama a, tawp kik tu a ci uh le a nu in “Tapa 20 kong nei teng lungdamna thu sonin pai le uh te a, ka thi dong ka tate hong mu nawn ngawl tu ka hi hial zong phamaw sa bong. Pai po tavun” a ci ciangin pai kik hi. Teambaw taw pai a, lampi ah vuipi in a teambaw mutcip in a thi tu lau mama hi. Tasia laitak teambaw tungah a to numei pasal pawlkhat maitai in lasa in khutbeangin a om mu hi. John Wesley te unau in lamdang sa a, “No na thi tu uh lau ngawl nu ziam? Hi za ta a lauhuai sungah banghangin lasa in khutbeang thei nu ziam?” ci dongh hi. Tuate in “Ko thi tu lau ngawl khu hi. Jesu nei zo khu hi” ci in zo hi.\nTuasia ciang John Wesley in “Hite ii a nei thaa muanna a ci sia nei ngawl thong khi hi ci thu phawk hi. Tua ahikom amate lampuipa Spangenberg taw kimu in thu dongh hi. Tua syapa in “Wesley awng, Pathian ta na hi hunlam Thaa Thiangtho in hong telsak zo ziam? Jesu sia na Honpa le na Topa in na saang tatak ziam? Jesus na he tatak nam?” ci in dongh hi. John Wesley in a zo natu he ngawlin na sa peuma hi.\nJohn Wesley thuhilna\nTua hun laitakin a it mama numei khatin vawtsia zazan ahikom thinkiam in England ah cia hi. Kum nii sung mission a sep sia ii a nga mu ngawl hi. ahihang kitelna khat nei hi. I who went to America to convert other, was never myself converted to God. Ngualdang kikheal natu thuson a paipa keima a kikheal ngawl hi thong ngawl khi ziam ci tel hi. Kum 14 tawntung thiangtho nuntakna hanciam a, mission seampa tu in bangma ahi ngawl hunlam phawk hi. Ni khat ni in Sya Peter Bohler a ci pa taw kimu a, tua pa in “Wesley awng na upna lui vawk in. Ngupna Thaamuanna sia Upna bek taw kinga a, Thiangto nuntak natu hanciamna taw kinga ngawl hi” ci sonpui hi. Tuasia ciang a thin kikheal a, hesuakna lampi tawn ngawl a, Thukham lampi a tawn hi thong ngawl khi ziam ci hi. Pathian thu son tu zongh a maizum hang hi. Ahizong Peter Bohler in “Wesley awng, na thu son tawlnga heak in, Upna hangin Midik hong kisuaksak hi ci in thu hil tan” ci hi (Kep on preach in the Protestant Doctrine of Justification by Faith. Preach Faith till you have it. And this because you have it, you will preach faith ). Hi kammal teng Peter Bohler tung pan 24 May 1738 ni zan nai 10 in za a, a upna kikheal ahikom kikhopna pan cia vingveng sia a suapuipa Charle Wesley tungah son hi. “Ka nau awng, kei piangthak zo vahai thong khi hi” ci hi. A suapui pa Charles Wesley sia 21 May 1738 ni in na piangthak zo hi.\nTapidaw nuntakna ahi Thiangtho nuntakna a hanciam Mipha Wesley te unau hong pianthak thong ciang, om thong thei nawn ngawl a, mun theampo ah Lungdamna thu sonin mi tam mama piangthak hi. Khatvei John Wesley in Sawltak 4 sung thu son a, a thunget laitak mi pawlkhat liingin pukvawk a, a kam pan Topa pok top hi. A thu hilna ah tuabang om tawntung a, Wesley zongh in Doai nasepna sa phot hikale a khaak sang ciang Thaa Thiangtho nasepna ahi hunlam phawk kik hi.\nMun theampo ah langpanna, thusitna, nalhna, nunauna, vawtsiatna thuak bul hi. Ahizong thin uai na taw, kuama thuk ngawlin seam suak hi. Wesley te sia Methodist pawl kici hi. Mite ii nahna pawl min hi bek a, John Wesley nuntak sung Methodist Pawlpi kiphuan ngawl hi. Church of England pan taikhia in pawlpi tuam phuan ngawl hi. John Wesley kum 88 nungta a, 1791 kumin thi hi. A thi dong England Pawlpi pan pusuakin Pawlpi thak phuan ngawl hi. Tua ahikom Church of England Pawlpi keam Phongyi pa zongh in samin Biakinn sung ma ah thuson sak hi. John Wesley in a pawlte tungah Pawlpi thak phut tu hong kisawl ngawl hi ci tawntung hi. Leitung mun theampo Lungdamna thu sonna sungah a kihelte in 1795 kum ciangin nasia tak kikupna nei in Methodist Pawlpi piangsak hi.\nJohn Wesley in Lungdamna thuson bekma thupisak ahikom a ki it pui mama ngaknu tam ma taw kikhen a, a khaakbel ciang Mrs. Vazeille a kici meingong khat taw kiteang hi. Zi nei ahihang Lungdamna thu son in khualhaw tawntung a, a zi taw om ngei ngawl ahikom a khaak sang ciang a zi in a paina po ah zui hi. Zui zo tawntung ngawl ahikom ta zongh nei ngawlin a nupa kikhen a, 1781 kumin a zi thi ci sia a khualhawna pan za-lai bek hi. Leitung nopsakna malkhat zongh nga ngawlin Lungdamna thu sonin paisuak a, thasum zongh kum khat Pound 27 bek la in a dang teng sia mizawngte huna le Lungdamna thu laibu vawtna in zangh siat hi. John Wesley sia Pathian in hi za in banghang zangh thei ziam ci ih et ciang\nTapidaw nuntakna thiangtho taw a nuntak tu, Pathian a zatak tu a nu ii thungetsak, a pattak hang hi ci kimu hi.\nAma mama in thiangtho nuntakna taw nungta, luheak muuktuk theampo dong a kidawm Pathian a zakta khat a hina hang ci kimu hi.\nA nuntak hun sung peuma Church of England Pawlpi pan pusuak ngawl a, Pawlpi tung thumaanna a nei hang hi ci kimu hi.\nPawlpi thak phot tu sangin Lungdamna thu son tu liansak zaw a, mi tampi thaa a suataksak nop\nhang hi ci kimu hi.\nInn pha lo pha sungah zi le ta taw tawm vei om tu sangin Pathian sawlpi na (The Great Commission) a thupisak zawk hang hi ci kimu hi.\nPawlpi lampuite ii thusitna, mingilote vawtsiatna, ngensiat sonsiatnate thin uaina taw thuak a, thinkiam ngawlin Lungdamna thu a son suak hang hi ci kimu hi.\n1 Methodist by E Davirs\n2 John Wesley by John Polecock\nHeaktu: The Siyin Baptist December pan akila kik hi.\nBy thawngno in Biakna on February 24, 2012 .\n← Taingen Laisin Saanginn Thu\tIsraeli Arabte Thu →


url: =Ph.D Nga Sizang Numei 2 Ii Thu Atom « Nikonghong\nHome » Sizang » Ph.D Nga Sizang Numei 2 Ii Thu Atom\nPh.D Nga Sizang Numei 2 Ii Thu Atom\nDr. Hau Cingh Mang B.Sc, M. Sc, Ph.D\nLt. Col. Thian Ko Khai (Rtd) le Nu Ciin Za Cing te ii tanu hi a, 4 Nov. 1956 in Kyaitung, Shan State ah piang hi. A suapui teng a nuai a bang hi.\n1. U Thang Za Pau\n2. Daw Hau Khan Dim (USA)\n3. (Daw Zam Cing Hau)\n4. Daw Khup Za Cing\n5. Daw Hau Cingh Mang\n6. U Thian Za Mung\n7. Daw Thang Za Man\n1973 kumin No. 2 BEHS Latha, Yangon pan Tan sawm ong hi. Yangon University pan Nov. 1977 in B. Sc., 1982 kumin M. Sc. nga hi.\n1983-1986 hun sung No. 1 BEHS, Kamayut, Yangon ah JAT seam hi. 1987 kum ciang a nasepna mun laih a 1987- 1994 hun sung Monywa College le Yangon University, Zoo Department ah Demonstrator seam hi. 5-8-1994 kum in Assistant Lecturer nga a, Yangon University le Pha-an Degree College ah seam hi.\n1995 kum ciang Ngamdang Laisinna pan Diploma of Janpanese nga hi. 13-9-1999 ni in Lecturer nga a, Pha-an Degree College le East Dagon University ah seam hi. June 2007 ciang Yangon University pan Ph. D. nga hi. 21-1-2008 ciang Associate Professor ah khangto in Beik Universty, Henthada University le Dagon University te ah seam kawkoai hi. 2012 hi lai a ki at hunin Dagon University, Zoo Department ah Associate Professor a sep laitak hi. Tu laitak in a nu Nu Ciin Za Cing le a nau Daw Thang Za Man taw No (1136) Paunglong Myit St., (91) Ward, New Dagon (Seikkan) Township ah teang uh hi.\nDr. Mang Uap B.Sc (Hons), M.Sc (Tissue Culture), Ph.D (Horticulture)\nNo. 168, Yinmar Street, 14/3 Quarter, Myintha, South Okkalapa, Yangon ah a teang Col. Ngo Cin Pau (Rtd) le Nu Niang Za Hau (a) Daw Than Than Aye te ii tanu thumna hi a, 29 April 1973 in Bago Division, Inntakaw Township, ခမရ (101) ah piang hi. No. 1 BEPS Inntakaw ah Tanlang kaa kipan a, 1977 kumin ong hi. Tan khat pan tan liat No. 2 BEMS South Okkalapa ah kaa a, 1986 kumin tan liat Maths Distinction taw ong hi. 1987 kumin No. 1 BEHS South Okkalapa pan tan 9 ong a, tansawm sia a pa nasepna တပ္မ (၉၉) Miktila No.1 BEHS pan 1990 kumin kumkhat sin taw ong paih hi.\nNgam sung buaina hangin College le University te kikhak ahikom 1993 kum ciang Hlaing College ah sangkaa kipan thei pheang a, Yangon University pan Nov. 1998 in B.Sc. Hons. (Bot), 2000 kumin M.Sc. (Tissue Culture) nga hi. Yangon University a kaa hun sung YSBC ah Chuch School Syama, Youth Secretary le Burmese Service ah sumkeam cite seam ngei hi.\n2002 kum ciang Demonstrator panmun taw Dawei University ah seam a, 2003 kum ciang Dagon University ah seam hi. Dagon University ah a sep hun 2004 kum ciang Ph.D. kaa thei natu entrance ong hi. Ph.D. thesis a vawt hun sung 2006 kumin Post Graduate in English sinna Saturday nisim kaa hi. 2010 kum ciang Asst. Lecturer ah a za khangin Panglong University, Shan State ah a sep hun 2010-2011 kumin Ph.D (Horticuture) le Post Graduate in English Yangon University pan nga khawm hi. 2011 kum ciang Dagon University ah seam kik a, tu laibu vawt hun sung dong a sep laitak ahi hi.\nSource: Khuavak Magazine 2012\nTags: Dr. Hau Cingh Mang, Dr. Mang Uap\nBy thawngno in Sizang on December 19, 2013 .\n← Sizang Khua Pawlkhat Ii Satalite Photo\tLeitung Na Thailand Saang Kawl Ngam Maipha Pia Zaw Vaial Tu Kithoai →


url: =A Etteh Huai Christian Innkuan ~ Pau Do Lian :: ZOMI DAILY\nA Etteh Huai Christian Innkuan ~ Pau Do Lian\nposted on 27 October 2017 at 7:21 am Lomkholna: Article, Biakna, Paudolian\nLaisiangtho sung etna: Pasian in Adam leh Eve abawl akipan in Laisiangtho sunga’ misiangtho, Abraham, Isaac, Jacob (Israel) te ih etciang innkuan athupitzia leh innkuan panmah in Pasian in ama min thangsak hiha kimu hi. Ahizongin Laisiangtho ihsim simciang mawhna, gimna, haksatna, leh adang buaina te innkuan (nupa-couple) kikalpan in hongpiang khia thu vive hi leuleu hi.\nEve pen numei masa, zimasa, numasa hi-a, ahizongin etteh huai gamtatzia (role model) omlo hi. Banghang hiamcih leh ama’ sepkhiatna hangin tuniciang mihing ten’ (mawhna) ihthuak hi (Piancil 1-3). Pasian thuhilh (singgah neklohding) theina pin’ Adam in, azithu mangzaw ahihman in a innkuan sungpan mah un’ Cain leh Abel hongkitualthah pah hi.\nSarah (Piancil 12:23) leh Abraham te innkuan ih etciang Pasian teltuam leh Pasian thumang innkuan te ahi uhi. Sarah min akhiatna, ‘Princess’ cihna hi a Abraham zong (Hebrew 11) upna lam ah a etteh takpen pa’ kici hi. Pian 12:1-3 ah Pasian in minam tampi nang sungpan in kapiangsak dinghi’ cihmah leh azi, Sarah thu mangzaw in anasem Hagar tawh suanleh khakneih ding thukim hi. Tua ahihman in Hagar sungpan’ Ishmael leh Sarah sungpan Isaac te hongkilem lo uha, tuni ciangdong Ishmael suan (Muslim) teleh Isaac suan (Israel+mikangte) kilemzo lo hi.\nRebecca (Piancil 24-28) leh Isaac tezong innkuan nuam leh thu-ummi te etteh dingzah dongin akitendan uh dik kisa mahmah hi. Ahangpen Isaac in azilakdan pen Pasian deihna leh minam ngeina tawhkizui ahih manin thupi mahmah hi. Isaac in Rebecca it in, Rebecca inzong apasal itmahmah a innkuan nuam tawh nungta le uh kilawm hi.\nAbraham in Egypt ah apailai un’ azi, Sarah, pen ka sanggam nu hi ci a akhembang mahin Isaac inzong Rebecca amelhoih mawk ahihman in akhualzin navuah’ Rebecca kasanggam hicin’ zuaugen hi. Pasian in ta’ Esau leh Jacob, pia a’ Rebecca in Jacob itzaw in Isaac in Esau it hi. Ih theihsa mahbangin Rebecca in a itzawk Jacob in thupha apakiang pan ngahleh deihsak zaw ahihman in alawmpa tek’ Isaac anuta un Jacob tawh khembawl uh a, a u’ Esau thupha tangdingguk sak hi.\nJacob leh Rachel + Leah te innkuan pan enleuleu ni cileng Jacob in zipi nih leh anasem numei te zineu inla a, tapasal sawmlenih leh tanumei khat nei hi. Pasian in aman, Jacob panin Israel inkhelsak hi. Ahizongin a innkuan sungah kihazatna lianpi hongom in a uten’ Joseph thahding in vaihawm uh a, atawpna ah Midian sumbawl te zuak uh hi.\nPakhat pan’ apiang laiguizom hinapi in thahdingzah dongin kimudah cih pen innkuan nuam kici ngeil loding hi. Hih atunga Pasian mizatte tuni ciangdongin, Abraham Pasian, Isaac Pasian, Jacob Pasian ci’n Pasian sapna in ihzat mite ahi uh hi. A innkuansung paizia te uh ihet ciangin genzawhloh buaina leh haksatna om hi. Tua tetungpan in Pasian geelna thukpi eite tungah hongkilanghsak ahi hi.\nTulai Christian Innkuan sung etna\nBilly Graham Innkuan: Billy Graham November 7, 1918 in Charlotte North Carolina ah suak hi. Evangelist, Mordecai Fowler Ham tungpan in piangthak hi. Vantung gam namuh nop uhleh ka innsung hong en uncihzah dongin a innkuan sung ah anungta Pasian thutawh pantahzo hi. Tudong hongdampihlai (kum99) ahihman in thu-um mite adingin alungdam huai mahmahkhat ahi hi.\nGraham khangli (Graham four generations) mukha bek hilo in avekun, Billy Graham, Franklin Graham (atapasal upen) Will Graham (Franklin Graham ta upen) leh Quinn (Will Graham ta) tengtawh khangli sitset Pasian maileh leitung thu-um mite mai ah a etteh innkuan nuam kimu thei hi. Ahizongin Billy Graham innkuan zong khuamial sung aphutkhak hunsung na omveve hi. Franklin Graham kum 48 aphakdong apa upna leh nasep langpan in tapa taimangpa tawhkibangzah in gamtatsiatna khempeuh azatloh omlo hi.\nAhizongin tun’ Pasian nasepna ah apatawh kumsawmval sem khawm in apa nungzuizo khat hongsuak hi. Billy Graham, Franklin Graham leh atapa Will Graham khang thum akizom in Pasian nasem uh hi. Gam 180 val mi million tampi telak ah crusade, seminar, leh thusin na neihpih in khamangthang tulsawm tampi manhi. Billy Graham in, “No subject is closer to my heart than the family” – ‘Na dang tesangin kalungsim sungah ka innkuan tebek om hi’ ci hi.\nTulai innkuan nuntak na alau huai ahihna zong hicibangin gen hi, “The moral foundation of our country is in danger of crumbling as families break up and parents neglect their responsibilities” ‘Ih gam (US) sung innkuan omzia kikhenkham mangdingin omkhin a lauhuai mahmah hi nule patenzong mawhpuakna lazo nawnlo’ ci hi.\nTulai Zomi Christian Innkuan\nZomite zogam pualam ah pemta in ihom masiah innkuan kim in zing leh nitak ankuang um’khawm liailiai in ihnungta hi. Damdam in khawhsa leh gamsung sumzon na hongkiam semsem takciang innkuan sungpan khangno te mundang leh gamdang ah sumzongin zinkhia phangphang hi. India, Malay, Thai leh nitum nagam (western) lam atungte bang thupha ngah kisa mahmah hi hang. Ih gamsung hoihloh lua ahihman in gamdang a sumzon theih pen thupha ngahna mah ahi hi.\nEi Zomi Christian te ih nule ihpa tetawh kikhen in khual gamla zin in ih omciang Pasian thusungah hongpan tah ih nule pate kiphawk mahmah hi. Kum sawt tozel in damdam in Pasian thutawh kigamla thei hihang. Ahizongin tuhun ciang media hoihmahmah in simtheih muhtheih zaktheih ding Pasian kammal le lahoih nono tampi ih omna peuhpan zong kingai thei hi.\nHici bangin gam nihna, gamthum na ihtunciang ih nule pate tawhbek hilo in ihzi/pasal le tate tawh kikhen in ih omciang innkuan sung nuntakzia hongkilam dang hiaihiai ta hi. Koikoi ah ih omzong in Pasian muangin amadeihna tawh anungta innkuan te ahihleh kiimleh pam in susia zotuan lo hi. Ahizongin nasep sumzon natawh ihhun tepia khin mawk ihih man in innkuan sung zile tate kikal ah ihtheih ngeiloh haksatna te honglut hi.\nZomi Christian Innkuan Etteh huai\n2016 kum in ZCMF-USA conference ah kapai thei a, inntek (Tulsa) ten’ hotel ah hongtungsak uh in nuam mahmah hi. Tungbaih pian kahihman in khangno te in ka utna room khatah hongkoih uh hi. Keitawh room khat a omkhawm ding khangno khat hongtung a, tuapa pen Dr. JM Ngul Khan Pau tapa, Daniel ahi hi. Zannga sung bang tungkhawm kahih man un, lamdangsa leh etteh huai na ka mu hi.\nNitak lup hun madeuh sim minute 15 sung bang anule pate room ah vapai gige in nitaksim lupma in hunzang khawm ahih lam uh katel hi. Tuabek hilo in Zomi USA leh Europe lamte ah zong sia paupu ten’ nupa innkuan sung hong veina tawh Zomite innkuan tawh kisai in seminar neipih kawikawi uh a innkuan tampitakin zong kikhel lawh hi.\nA etteh huaideuh khatlai ah’ amau nupa zinkhawm den uh ahih man in thupi kasa hi. Hihpen sumneih manleh khua muhnopman te hilo a, amau nupa panmahmah in hong sinsak thute uh lakkhia (exhibit) pah thei uh hi. Leitung pilna leh Laisiangtho bulhtuah in akip nuntakna, lawhcin na cihte khangno uham te adingin athugen te uh manpha mahmah hi.\nBilly Graham in kum 60 val Pasian thugen na ah milawpsakna dingleh mite maipha ngahna dingin ciam nuihcihte khatvei zong gen ngeilo in himah leh kua mahin athugen cimtak theilo hi. Tua mahbangin Sia Paupu zong ciamnuih leh thudangte thuhilhna te-ah genin neilo a, anungta Pasian kammal mahtawh honggen ngiatngiatpen damdam in mite thupi sa zawta hi.\nNgeina kibanglo, kammal gamtat kibanglo lak ih Zomite ihtun ciang ngeina ihzuih khialh (cultural bias) tampi ihneih lamzong kithei lo hihang. Ih omna (context) tawh kituak in Pasian kammal bulphuha ihnuntak dingpen kithei napin’ kineizo lo hi. Tua ahihman in Laisiangtho sunga Pasian mizat Abraham pan ih etsuk ciangin zong innkuan ciatah haksatna, buaina leh mawhna tampi nei uh hi.\nTua akicinglo innkuan panmah in Pasian umteitei a’ akalsuan tetung panmah in Pasian in ama vangliatna honglangh sak hi. Akicing innkuan omkei mahleng anungta Pasian sungah ihom nakleh khialhna, mawhna, leh hoihloh napan ama hoihna hongmu sak veve ding hi ci in Laisiangtho tungtawh hitaleh tulai Pasian mizat te tungpan in tha akipia hi hang. Agelh= Dr. Pau D. Lian D.Min, (Ph.D. Student)  Lewis A. Drummond, The Evangelist: The Worldwide impact of Billy Graham (Nashville: Word Publishing, 2001), 2\nPrevious: Tukumsung Yangon ah meikang 179 vei omkhin, Ks300 Million supna piang\nNext: Pasian Kihtakna ~ Suangh Dal\nZomi Youth Association, Tedim ~ Angtan pihna


url: =Zomite Tuibang kigawm in mapang khawm ni ~ Dr. Do Kham :: ZOMI DAILY\nposted on 23 March 2015 at 11:20 am Lomkholna: Article, Cindokham, Politics\nThumasa :: Pasian in leitung ah minam khat a hong bawl Zomite ihi hi. I pu i pate hun lai-in, lokho singpua in Zogam kuam a, singnuai gammual ah na nungta uh hi. I pupa’ gam Zogam panin khuahun zui-in mun tuamtuam ah i kikhen hi. Gam le lei a ngak Zomite i om bangin, leitung gam tuamtuam ah a lomlomin zong i teng ta hi. Pilna, neih le lam, sep le bawl ah midangte tawh nungta khawm, vaihawm khawmin i om ta hi. Zogam Zomite bek hi nawn loin, Leitung bup a huam Zomite ihi ta hi.\nKa phawk kikkik thu khat in, ‘Koi mun koi gam-ah i teng zongin i Zomi hihna a kipaikhia thei lo” cih thu ahi hi. America gamah ka ten zawh kum 23 cing khin ta hi. Mikangte tawh kiveng khat-in, nasem khawm, an ne khawm tui dawn khawm-in ka om uh hi. Ahi zongin, America-a a teng, America gammi ahi, Zomi mah ka hi tawntung ding hi. Bangzah takin English ka siam zongin, mikang an ka ne zongin, mikangte lamsa innah ka teng zongin mikangte in, “ei mikang te” hong ci ngei lo ding uh hi. ‘Asia pan hong pem Zomi pa’ hong ciden ding uh hi. Kei le kei mikang pau siam kisa-in, mikang an bek lim ka saphial zongin, Zomi ka hihna bei ngei lo ding hi.\nZomi ka hih lam selbawl a ka nuntak leh kei le kei a kineih, kei le kei a kikhem, hehpih huai Zomi pa ka hizaw ding hi. Zomi ka hihna kei deihtel tawm hi lo hi. Pasian hong piansakna, ka pianpih ahi hi. Zomi khat ka hihna zumpih loin ka hihna bangbang-in, midangte tawh ka kizop ciang bekin kineih na a om nawn lo lungsim suahtakna ka nei thei hi. Zomi ka hihna ka kiphatsakpih kei a, ka angtan pih hi. Ka neulai-in Zomi ka hihna ka maizum pih ngei-a, ka upat ciangin Zomi a hong bawl Pasian tungah lungdam ka ko zaw hi.\n(1). President – Rev. Simon Pau Khan En, Ph.D.\nHih maban zomin, April 27-30, 2011 sung Singapore a om Zomite inntekna le panpihna tawh makai 5 teng in Singapore ah a masa pen meeting nei uh hi. Makai 5 tengin India lam a Zomite sung pan hong kihel loh phamawh sa ahih manun Dr. J.M. Ngul Khan Pau le Evangelical Baptist Convention (EBC) a Executive Director (by designation) te Central Committee member a behlap dingin khensat uh hi.\nPhone le email tawh zotna (invitation) kinei a, Dr. J.M. Ngul Khan Pau in hong sang pah hi. Tua laitak a EBC Executive Director a sem Rev. Kham Khaw Lun in email tawh lai hong khakkik a, ‘Mailam ah damdamin hong ngaihsun lai nung’, hong ci hi. Tua hun a kipan Dr. J.M. Ngul Khan Pau tawh kigawmin GZA Central Committee Member 6 tawh vaihawmna a kinei toto ahi hi.\nPrevious: Na nungthuap ding nakoih/bawl khin hiam?\nNext: Vasa dangtawh akibanglo “Muvanlai”


url: =Leitung Lungdam Topa Hong Pai :: ZOMI DAILY\nLeitung Lungdam Topa Hong Pai\nposted on 7 December 2014 at 9:12 pm Lomkholna: Article, Biakna, Christmas\nLuka 2:10-11: Ahi zongin vantung mi in, “Lau kei un. Mi khempeuh a lungdamsak ding thuthak hoih khat note’ ading ka hong puak hi. Tuni-in David khuapi sungah, note a hong honkhia ding Khris Topa a suak hi.\nBethlehem ah naungek khat suak hi. Tua naungek pen leitung Honpa ahi hi. Khris Topa ahi hi. Tua Honpa leh Topa a um a sangte’ ading in leitungah a lian mahmah lungdamna thu hong piang hi. Topa Jesu hong pianna hangin lungdam thu za a, um a, zong nuntakpih dingin Pasian in hong deih hi.\nTua a lian mahmah lungdamna thu pen Van pan ahi hi: Minthanna leh nopna tawh kidimna van panin tua a lian mahmah lungdamna thu hong kipan hi. Micah 5:2 in Honpa hong suah nading mun pen Bethlehem a hihna a gen khit ciangin, ‘Ama’ gui pen tangtawn pek tawh kizom hi,’ ci hi. Leitung mite honkhia dingin Pasian taktak mihing hong suahna ahi hi.\nTua a lian mahmah lungdamna thu pen mawhneite’ ading ahi hi: Pasian thangpaihna panin suahtak theih nading lampi a neilo mawh neite’ ading ahi hi. Mawhnei leitung mite in kisuangin, lau uh hi. Vantungmi in, ‘Lau kei un,’ ci hi. Hong suak naungek in mawhnei mite’ adingin lametna hong tun hi. Tua pen mawhnei mite’ adingin a lian mahmah lungdamna thu ahi hi.\nTua a lian mahmah lungdamna thu pen mi khempeuh ading ahi hi: Deidan om loin mi khempeuh ading Honpa hong suak zo hi. Vantungmi in, ‘Mi khempeuh adingin,’ ci hi. Mi khempeuh ading ahih manin hih thu pen a lian mahmah lungdamna thu ahi hi.\nTua a lian mahmah lungdamna pen hotkhiatna thu ahi hi: Hong suak naungek pen ‘Honpa’ ahi hi. A mite a honkhia dingpa ahih manin ama’ min ‘Jesu’ ahi hi. ‘Honpa’ hong pai ahih manin ‘hotkhiatna’ om pah hi. Ama’ hangin hotkhiatna I ngah hi. Hih sanga lianzaw lungdamna a dang om ding hiam? Mawhna hang a si ding kimlai hong honkhia hi. Mawhna’ vangliatna pan hong honkhia hi. Mawhna om nawnlohna ah hong honkhia lai ding hi. Lungdam loh theih loh ahi hi. Nuam loh theih loh ahi hi. Honpa’ hanga I ngah hizah a lian lungdamna na sang nai hiam? Tua a lian mahmah lungdamna na nei nai hiam? Tuni in Jesu na lungtang sungah hong suakta hiam? Na suaksak ta hiam? Tuni in nang a ding liauliau in Bethlehem ah hong suak hi. Nang bang na lawh a??\nPrevious: “Zalmang bang itna” DVD khuithak Tedim khuapi ah ki ngahta\nNext: Report from Elim Resource Center Ministry Team ~ Dr. Ngul Khan Pau\nMalaysia kumpi in E-card kuamah bawlsak nawnloding


url: =Phil’s Top Five Good Friday Tunes | Kingsteignton Chapel\n← Easter Items Easter Day Sermon. Noli Me Tangere! →


url: =Nu Piang Ngaih Don’ innkuanpih te tungpan tangkona :: ZOMI DAILY\nposted on 12 August 2016 at 5:27 pm Lomkholna: Dahpihna, News, Zomi\nPiang Don’ innkuanpih te tungpan tangkona\nPIANG NGAIH DON INNKUANPIHTE\n1. Ka sanggamnu uh Piang Ngaih Don, 24, pen 2016 July 26 ni in a nasepna Bishan Street 11, Blk 145 #09-79 ah inntekte’n a sih masiah khuak ah huihsiang lut lo zah donga bawlsiatna thuak hi ciin ka thei uh hi. A sih ciamtehna laidal ah ‘a ngawng ah dup lianga kihencipna om’ kici hi.\n2. Hih bangin mi khutlum tawh hong nusiat ka ngaihsut uh ciangin ka telzo kei uh hi. Na ka sak uh hangin a nungta Pasian thu um leh Amah muang ka hih manun amah a thatte ka maisak uh a, ahi zongin kumpi thukhun omsa bangin thuman thutak in mun hong lak ding ka um uh hi.\n3. Ka nau uh Piang Ngaih Don sihna hang thudik thuman hong kitelna dinga hong panpih Kawlgam Zumpi leh Singapore kumpi tungah ka lungdam mahmah uh hi.\n4. Ka nau sihna hanga hong dahpih Singapore mipi leh kipawlna tuamtuam, pawlpi tuamtuam, leh mimal a kuamah peuh tungah ka lungdam hi.\n5. Pasian in nong it nong huainate uh thupha hong pia kim ciatta hen.\nPau Sian Mung\nPiang Ngaih Don sanggam\nA NOTE FROM PIANG NGAIH DON FAMILY\n1. We came to know our sister Piang Ngaih Don, 24, was abused by her employer till she died of ‘hypoxic ischaemic encephalopathy’ on 26 July 2016 at Bishan Street 11, Blk 145 #09-79. The death certificate indicated ‘severe blunt trauma to neck’.\n2. To lose our sister at the hand of her employer was extremely painful and difficult to comprehend but our family forgive the perpetrators. The law will take its own course.\n3. Our family is thankful to the Government of Singapore and The Embassy of the Republic of the Union of Myanmar for helping us to bring justice for our sister Piang Ngaih Don.\n4. We are extremely grateful to the kindness and love shown to us from Singaporeans, different welfare organisations, churches, and various communities living in Singapore.\n5. God bless you all for showering love and care to our family at this difficult time.\nBrother of Piang Ngaih Don\nPrevious: Thai gamsung Resort khatah Bomb puakkham, mi 1 si, 10 liam\nNext: Malaysia UNHCR zumhonkik niding zaksakna


url: =Covid-19 dalna zatui tawh kisai a kidongmun zawdeuh dotna te (Part 1) ~ Cing Van Kim :: ZOMI DAILY\nposted on 3 February 2021 at 1:31 pm Lomkholna: Cingvankim, Health, News\n1. COVID-19 dalna zatui cih theih nading bangteng kisam hiam?\nCOVID-19 dalna zatui a kisun mite lakpan a tawm pen 50% – 70% bang dalzo ding, kisut khitteh a nasia lua thuakna om lo ding cihte le hun saupi natna dal theihna pia zo ding cihte a neih kul hi.\n2. Leitung bupah COVID-19 dalna zatui kibawl ngeingai hiven, tu-a hong kisun ding kidalna zatui e leh, a lungmuan huai mah ding hiam?\nCOVID-19 kidalna zatui a kibawl khiat zawh sawt nailo ahih manin a dang kidalna zatui te bangin leitung bup cidamna lam kipawlna (WHO) pan zatui hoih (qualify) hi cih kipsakna taktak om nailo hi. Ahi zongin a lauhuai loh nading le natna a dal theih nadingin a kisam ciaptehna (standard) tawh kizui-in kibawl a, zatui i natna dal theihna le a lauhuai lohna a kipan a dang a kisam tuamtuam te dalna zatui a sittel mite in sittel khin uh a, leitung ah zuak theih dingin phalna ngah ahih manin WHO pan donghu zattheih pak dingin phalna a piak kidalna zatui te bek kisun ding hi.\n3. COVID-19 dalna zatui pen mi khempeuh kisut kul hiam?\nCOVID-19 kidalna zatui pen ei khensatna tungtawn in kisut ding ahi hi. Kidalna zatui kisun dingin na khentat leh natna dal theihna ding do zawhna na ngah nadingin a kisam zah vei a khit dong kisut ding ahi hi. Tua banah mask thuahna, khutsilna le khat le khat pi 6 kihalna cihte zuih suak veve ding kisam hi.\n4. COVID-19 natna a thuak laitak te le nei ding upmawh huai mite in Covid-19 dalna zatui kisut ding a kisam hiam?\nCOVID-19 natna a thuak laitak te le nei ding upmawh huai mite in natna kilahzia te a bei zawh ni (14) a cing khit teh COVID-19 natna dalna zatui kisut huai pan hi.\n5. COVID-19 natna pan a dam khinte in COVID-19 kidalna zatui a kisut kul mah hiam?\nCOVID-19 natna pan a dam khinte in a vei a cin dong mah kidalna zatui kisut kul veve hi. Tua hileh COVID-19 ngah kikna dalna ding le natna meizom a hoihlo thuakna te pan kidal zawh nading a kisam dozawhna kingah thei pan ding hi.\n6. COVID-19 dalna zatui kisut khit phet-in COVID-19 natna dal zo pah hiam?\nA huam pi-in COVID-19 dalna zatui a vei a cin dong kisut khit the pumpi panin natna dozawhna a a pusuah theih nading kal nih kiim bang sawt hi. Tu ahih manin zatui kisut khit leh zong natna ngah loh nadingin mask thuah ding, second (20) sung khutsil pahpah ding le khat le khat pi (6) kihal ding cihte zuih suak ding ahi hi.\n7. COVID-19 dalna zatui a vei cin dong kisun khin leng mask thuah, khutsil cih te zuih veve a kul diam?\nMore: Nau neih (paai) theih nading (1) ~ Cing Van Kim\nCOVID-19 dalna zatui a vei cin dong kisut khit hangin COVID-19 kilawhna dal zawh mengmeng theih nading mi khempeuh in mask thuahna, khutsil pahpah na, mi khat le mi khat pi (6) kihal-a omna cihte hoihtakin zuih suak ding thupi mahmah hi. Translated by Lia Cing Van Kim\nPrevious: Sanggam melmaak hun ~ Bob Tuangpi\nNext: USA, Wisconsin pan Pu Zam Khan Suan (Cikha, Tombing beh) in hongnusia


url: =US in Yemen ah Al-Qaeda tawh kipawlte omna buluhin mi 30 si ~ TK Lian :: ZOMI DAILY\nUS in Yemen ah Al-Qaeda tawh kipawlte omna buluhin mi 30 si ~ TK Lian\nposted on 30 January 2017 at 10:42 pm Lomkholna: News, Thangkhanlian, World\nJan. 30, 2017: Trump administration in thuneihna a let khit a masa pen dingin US in Yemen gam-a al-Bayda province sunga om Yakla district sunga khamtunggam ah al-Qaeda tawh kipawl Abdulraoof al-Dhahab leh gamnuaimi pawl tuamtuam bukna mun zan in va buluh uh a, mi 30 kiim in sihna tuak hi ci-in US galkapte leh Yemen ulian ten pulak uh hi. A site lakah US Commando khat leh al-Qaeda gamnuaimite 14 kihel ci-in US galkap ten ci uh hi. Sihna tuakte lakah naupang thum leh numei 10 kihel hi ci-in siavuan ten gen uh hi. Obama hunin lei galkap kizang ngei mel lo-a, tuithe vanleng (drone) bek zangin kikap hi.\nUS Commando ten Abdulraoof al-Dhahab bukna phalvak kuanin bomb va khia uh a, tua khit in helicopter-te zangin galkapte tawm khia uh a, USte galdona vanleng bomb khia pen a bawh in bawh khial in a bawhna munah susia (destroyed) uh uh hi. Galkapte helicopter tung panin a tawm khiat khiat lai-un gamnuaimi ten na kap uh a, US Commando khat kaplum in, thum kapliam uh hi. USte helicopter zatte gamnuaimi ten thau tawh na kap uh ahih manin helicopter hawl ten inn tampi bomb khiat uh hi ci-in min gen loh khatin ci hi.\nA min bul bek a gen ngam khuami khat Fahd kici in helicopter ten inn tampi bomb khiat uh ahih manin inn kicim ten mi tampi vuk khum lai a, khua sunga om biakinn (mosque) khat zong kisia gawp hi ci hi. Official Telegram account panin al-Qaeda ten al-Dhahab leh gamnuaimi dang a site pen galkap siangtho (“holy warrior”) hi ci-in a dahpihna pulak uh a, bang zah si uh hiam cih bel pulak khia lo uh hi.\nUS galkap ten December 2014 in Yemen ah lei galkap zangin al-Qaedate dona dingin “special operations” na bawl uh a, tua khit nung lei galkap zangin operation a bawl kik masakna uh ahi hi.\nRelated: China ah ganhing khawina asimlutsawm khat Sahang in na petlum ~ ZD\nTua loin US special ten Yemen gam sungah al-Qaeda ten US mi khat leh South Africa mi khat galmat in a mat uh (hostage) hutkhiatna dingin operation na bawl ngei uh a, a mante that uh hi. Obama hun in US in leitung bup (global) a gamnuaimite kipawlna lak panin a kihtakhuai pen pawl a ciamteh al-Qaeda in the Arabian Peninsula kicite tuithe vanleng zangin na kap mun mahmah hi.\nSource: The Hindu/ Thang Khan Lian\nPrevious: China ah ganhing khawina asimlutsawm khat Sahang in na petlum ~ ZD\nNext: Malaysia Ipoh – Lumut ah Car Accident, mi 5 si, 3 liamgawp ~ ZD\nZAM Thupuak :: 19 October 2014\nA sisa hong thokik “Zomi”\nGenzawhthu-maw? ~ Pu Zokhai\nNaupang lungsim, Khangno lungsim, Upa lungsim ~ Tdkhen\nUS gamsung khualzinna pawlkhat – 69\nMalaysia gamsung ah nausuakding te’n atheihhuai Poliklinik Ikhwan\nA kitam theihlo Abraham Lincoln thu pawlkhat\nLaisimna hanga kingah hamphatna te\nSingapore pan Syria ah IS galkap atumsawm numei khat kiman\nBangcih Gamtat leng Hoih


url: =Tulaai Leitung Thuthang Tuamtuam Updates August 28, 2015 :: ZOMI DAILY\nposted on 29 August 2015 at 8:10 am Lomkholna: Khawmpau, Myanmar, News, World, Zomi\n· Austrian gam leh Hungary gamgi Highway tung lamnawl ah Mawtawpi sung a asisa a kikoih Refugee mi 71 Austrian kumpi thunei te in August 28, 2015 ni in mukhia uhhi.Hih misi te peen Europe gamlam a gambeel ngending puaisa ten lamgei a anusiat ziau hiding in lam en uhhi.VOA\n· Libya gam pan Italy gam lamzuan in gambeel ngeending cih ngaihsutna tawh apai mi 500 apua tembaw khat August 27 ni zanlam in Tuipi tung ah kibung a misiluang a theihsa 200 tawmkhia khin uha, 20 taang ahing in honkhia zo in adangteng mangcip lai hi. Tukum sung bekbek hibang gambeel Tembaw kibung asi mi 2,400 cingta cizen uhhi. Tutung amisi te peen Pakistan,Bangladesh,Syria leh Morocco gamte pan ci uhhi.VOA\n· Ongtungding September 4,2015 niciang Saudi Arabia kumpipa ahi King Salman Washington DC Khuapi ongzinding a President Obama tawh Middle East lamtawh kisai thucin thutang kikumkhawmding ci in White House thusapi Josh Earnest in August 27,2015 ni in taangkokhia hi.CNN\n· India leh Pakistan gamgi khua khat ahi Kashmir kuamteng ah India leh Pakistan gaalkaap ten thautang kikheekna bawl uh ahihman in nautaang mi 6 thatlum kha in 46 liamsak kha uhhi. BBC\_\n· Zomi,Zogam giabang zuun nading in Zomi ten ineihsun Zomi Congress for Democracy party in 2015 November 8 ni kiteelkhit ciang gualzawhna ngah le uh Zomi,Zogam a ding koicibang mapangnuam, koici makaih saw cih te September 24 niciang Eima pau ngiat tawh MRTV pan leh Radio pan thugenna nei ding uhhi. Hih ni mah in minamdang te party tenzong thugenna neiciat ding uhhi. CPP, CNDP, cih party ten “ka si ko, ka si ko” ongci lamlam lel ding uha, Kawlpau tawh genlel ding uhhi. Tua ahihman in limtak nangai inla pau natel penpen party ah Mee nakhia ziau in. ZCD\n· South Korea leh North Korea te kilemding kipan pan ta icih leh South Korea leh US te kipawl in North Korea tawh gamgi Pocheon khua kiang ah gamnih gaaldo khop kisinna August 28, 2015 ni in nasiatak bawlmawk uh ahihman in North Korea Leikha Maangpi Kim Jong Un in zong thukin meeting khat August 28, 2015 ni in sampah a Nuclear thautang kinei hiven maw cihsan hi.VOA\n· Vietnam gamte in ongtungding September 2 a 70th veina Vietnam Independent day phawkna in Vietnam gamsung a thongkia gamdang mi 34 tawh kigawm thongkia vekpi 18,000 suahtaakna piading ci in August 28, 2015 ni in taangkokhia uhhi. CNN\n· Malaysia gam mipi ten in Tulaaitak a Prime Minister aseem Najib Razak apan mun pan tuankhia in gilbeem a atawlngak thei ding ngetna amun mun aciangciang ah August 28, 2015 ni in kipanta uhhi. Pu Najib peen Mipi neihsa sum $7 million kiim ama anglam ah nakaai mawk ahihman in athuakthuak ding hita hi.The Star\nPrevious: A pha lungkimna (David Tuang)\nNext: ZAM Thupuak :: 30 August 2015


url: =Government Lawngtlai College, Lawngtlai: Admission, Fees, Courses, Placements, Cutoff, Ranking\nLawngtlai, Mizoram College of Mizoram University, Aizawl\nGovernment Lawngtlai College, Lawngtlai Highlights\nEstd. Year: 1980 Campus Size: 13 Acres Total Faculty: 37 Total Student Enrollments: 342\nGet regular updates of Government Lawngtlai College, Lawngtlai\nGovernment Lawngtlai College, Lawngtlai Courses & Fees\nGovernment Lawngtlai College, Lawngtlai Facilities\nGovernment Lawngtlai College, Lawngtlai Gallery\nCampus View of Government Lawngtlai College Lawngtlai\nClassroom of Government Lawngtlai College Lawngtlai\nEvents of Government Lawngtlai College Lawngtlai\nTeachers Day Event of Government Lawngtlai College Lawngtlai\nTransport Facility of Government Lawngtlai College Lawngtlai\nHave a question related to Government Lawngtlai College, Lawngtlai ? Ask\nGovernment Lawngtlai College, Lawngtlai Location & Map\nGovernment Lawngtlai College, Lawngtlai, Aizawl-796891, Mizoram, India\nGovernment Lawngtlai College, Lawngtlai Ranking / Rating


url: =Zunthum, Chithum Natna ~ Thu Tatuam (Siyin News)\nZunthum, Chithum Natna\nSaturday, November 04, 2017 Cidamna 2 comments\nZun-thum chi-thum natna sia, “insulin” a kici dat khat taw kisai hi. Hi insulin sia, ngilpi uum le ngilzang kipee na ii tung a a om sabawk “pamcreas\nyefu&d,” sung pan apiang tuidat namkhat hi.\nHi insulin in, ih anneak ih tuidawn na pan a apiang athumdat (glucose) te, ih sa-ngolh sungah puak in tha-hatna piangsak a, avaal theampo sia, ih thin (tonf;) sungah khol hi.\nIh pum tungah glucose a kisap hun ciang, sontena, ih ngim ciang, an ih tanh ciang, ci bang hun ciang, a kisam za, ciangtanh in ih thinsung pan, insulin in pusuak sak hi.\nTua insulin sia, pancreas sabawk phat ngawl hu ziam, tua ahibale insulin ih nasepna a kikhaak mun om ziam, cibang khawng hile, ih anneak sungpan a glucose te le ih thinsung theng thei nawn ngawl a, ih ngim ciang, ih antanh ciang a glucose ih thin pan hong pusuakte le, a uk a ciangtan om nawn ngawl ahikom, ih chisung ah athumdat glucose sia, hong khangto ngawp hi.\nTasia ciang, hi natna neite in, athumdat a kiamh natu in, za nee, za sunh ngawp lei leleau thei a, tua hu in, puukhawngh ngawp leleau thei hi.\nMihing khat sungah glucose a om tuza, a maan sia 70mg/dl-110 mg/dl kilaklaw hi tu hi. Ih chi sungah glucose tawm leilam tawntung le lungtang natna kinga thei, pumpi zaw thei a, mittang lal thei hi.\nBanghang in, hi natna neite sungah, glucose dat kiamsuk ngawp thei ziam?\n(1) Za aneak, a sut uh zawkciang, an a neak ngeibang a ne ngawl,\n(2) A vaal a za ne, za sunh tha,\n(3) nasep a ngim zaw a seam - hite hang hi.\nIh chi sungah glucose hong khang ngawp le zong, husam, tuidu, khuaphawk ngawl, cite pan kipan mittang lal thei a, ih thuaksung chivui kikhak ahikom pumpi zaw a, nautaa lalsak ahikom peangtum, ih khut ih peangtum, ih khut ih peang khua phawkngawl, meima dam theingawl cibangte kithuak thei hi.\nSyavuante ii pha a sakbel glucose level te sia:-\n(1)Zingsang anneak maa: 90-130 mg/dl\n(2)Nitak lup ma hiat :110-150 mg/dl\n(3)Anneak zawk nai ni ciang 180 mg/dl ciang.\nUnknown November 5, 2017 at 12:33 AM\nibu winda November 13, 2017 at 10:06 AM\nASS.WR.WT.SAYA IBU WINDA TKW SINGAPURA sangat berterima kasih kepada AKI SOLEH, berkat bantuan angka jitu yang di berikan AKI SOLEH, saya bisah menang togel 4D yaitu ((( 2595 ))) dan alhamdulillah saya menang 150 lembar.sekarang saya sudah bisah melunasi hutang-hutang saya dan menyekolahkan anak-anak saya. sekarang saya sudah bisah hidup tenang berkat bantuan AKI SOLEH. bagi anda yang termasuk dalam kategori di bawah ini;


url: =ZOMI (ORIGIN, CULTURE, RELIGION, EDUCATION) Gelh - Dr. Hau Za Cin, Taipei - Laibu Saal\nHome > Thuluui/Articles > ZOMI (ORIGIN, CULTURE, RELIGION, EDUCATION) Gelh - Dr. Hau Za Cin, Taipei\nZOMI (ORIGIN, CULTURE, RELIGION, EDUCATION) Gelh - Dr. Hau Za Cin, Taipei\nZomi, Pasian in minam khat dinga a tuamkhenna Sengam pan tuni ciang ah kum tulthum pha ta hi (1027BC – 2006AD). Sengam pan Kabaw zanggam ah kikhinsuk in kum zagiat val teeng uh a. Tua pan mualtung khua Khampat ah kum zanga val tengin Mawngpi suan uh a, Cimnuai ah kum sawmnga, Geeltui ah kum za, tua pan Tedim sat in, Kam Hau ukpi sep laitakin mikangte Zogam hong tung, hong sim uh hi. Laipian Pau Cin Hau in maangmu in Zomite lai neih masakna pen hi a, Biakna thak neihna, Lai sim kipatna ahih laitak in Christian missionary masa pen Rev. Arthur E. Carson te nupa Zogam hong tunga, tua ni-a kipan Zomite leitung hong kilamdang in Zomi thak hong pianga Zomite mit hong keuh hi. Nuntakna thak neiin, ngaihsutna thak tawh leitung tuancil dingin kalsuan kipan hi.\nI. ZOMI PIANNA (ZOMI CREATION)\n1.1. Zomi pianna thu: A kipat cilin Pasian in vantung leh leitung a piangsak hi (Piancilna 1:1). Ni, Kha, Aksi, Tuipi, Ganhing, Lopa, Huih, adang na khempeuh a bawl khit ciangin a uk, kem a khoi dingin Amah lim leh meel sun in mihing bawl a, tua ah Zomite kipatna pianna thu ahi hi. Pasian in, “Eima lim, eimah hong sunin mihing bawl ni. Tuipi ngasate tung, huihlak vasate tung, ganhingte tung, leh leitunga a bokvakte khempeuh tungah ukna neisak ni,” a ci hi. Amah in mihing piangsak a, pasal leh numei a piangsak hi. Pasian in amaute thupha pia a, amaute tungah, “Ci pha-in tampi pha un la, leitung dimin zo un. Tuipi ngasate tung, leitungah a gamtang, a nungtate khempeuh tungah ukna nei ta un,” a ci hi. Pasian in, “En un, leitung maitang khempeuhah a om, tang a piangsak kungnote khempeuh leh a gah sungah tang a om singkung khempeuh note tungah kong pia khinta hi. Tuate an-in na nei ding uh hi,” a ci hi. Tua mah bangin a piang pah hi. Pasian in a bawlsate khempeuh en a, hoih sa mahmah hi (Piancilna 1:1 - 31). Mi masa pen Adam pen Zomite pa hi a, a zi Evi pen Zomite nu hi.\nKhang tampi hong pai zawh ciangin Adam leh Evi suan pan tuni a Zomi pen hong ka khia a, a sanggam dangte mah bangin Zomi in zong ngeina leh biakna nei in, inkuan khat, minam khat a hihna kilahna dingin ngeina kician khat nei hi. Tua pen Adam suan leitung mi khempeuh neih a hi hi. Pawlkhat in Zomi cih pen mualtungmi cihna hi ci uh a, ahi zongin Zomite bek mualtung ah teeng hi lo hi. Tua manin Zomi cih pen mualtungmi cihna hilo a, Zhou ukpipa suante ihih mana Zomi ihi zaw hi.\na). “Ei teng khawlkhawm, a tuam omlo, vannuai ci peuh\nKhul a piang, laigui kizomte hi ngeingei hang e”\nb). “Laigui kizomte hi ngei ngei a, tunsung khat pan\nPiang hi ngeingei, piang hi ngeingei e”\nZogam zaina (Zogam : Zogam pen sim leh mal teha a dung lam pen Equator mal lamah latitude 21.56 degree leh 24.30 degree kikala om hi a, tai (mile) 250 khawnga sau-in kituat hi. Sak leh khang a vai pen longitude 92.16 degree leh 94.20 degree kikal hi-in, tai (mile) 220 khawnga zai-in kituat hi.\nZogam sing leh sa (Zogam flora and fauna): Zogam khua hun pen hoih mahmah ahih manin singkung lopa leh nuntaakna a nei ganhing nam tuamtuam tawh kidim hi. Zogam ah taaksing, ngeisok kung leh gua tuamtuam tam mahmah hi. Tua lo Dol, Hiang, Tei, Mawng, Vau leh Vong singkungte zong pha mahmah hi. Paak nam tuamtuam - Ngeisok, Palpi, Heisa, Zozam, Tumtai, Phuitong, Lingpaak tuamtuamte a hunhunin paakin Zogam etlawmsak mahmah hi. Sahang tuamtuam, Vom, Gamsial, Ngal, Sazuk leh Zawng nam tuamtuamte teenna gam hi a, vasa nam tuamtuam - Vaphual, Tawlawk, Mu, Gamak, Vagik, Va-ak, Vaki, Simbu, Baibek, Pengpelepte tam mahmahna ahi hi.\nII. ZOMI KIPATNA LEH HUNLUI (ZOMI ORIGIN AND HISTORY)\n2.1. Zomi kipat khiatna: Adam pan khang tampi a phak zawhciangin Sengam ah Zomi ukpi Ji Fa, "Zhou Wu Wang" (Zomite Ukpipa Wu a cihna, Wang = Ukpipa, Kumpi, King cihna hi) in vaihawm hi. Zhou inkuan ukpi sepsung (Zhou Dynasty) kum zagiat a hi hi (1027 – 221BC). Hih inkuan pan Zomi a piang hi. “Zomi na hih uh leh ‘Zhou suan’ na hi ding uh hi. ‘Zhou Ming’ (Chinese) cih ciangin ‘Zhou mite’ cihna hi (ming = mi)” ciin Dr. Tommy Tsai Po-Yu, National Taiwan University, Taipei in hong hilh hi. Zhou Ming cih pen lai ineih ciangin Zomi ciin ki at ziau hi ding hi.\n2.2. Sen gam om lai thu: BC 1757 pawl in Xia ukpipa in mipite itna leh hehpihna tawh uk lo in, gitloh na leh ki phatsak natawh uk a hih manin Shang Dynasty uk na hongpiang hi. "Shang" ukpipa in khuakim ah hausa upa koih lo ahih manin, Zomite in ol takin a ukna BC 1027 in sutkhia hi. BC 1046 -1043 hun tak ciangin Zomi ukpipa Ji Fa in a uk ciangin khuakim ah hausa upa koihkim a hih manin kuamah in ukpi zaa sutzo pak lo hi. Zomite uksung in khangto mahmah uh a, ki-ukzia zum nasepzia, khat leh khat kizahtakzia, lo khoh singpuak na leh sumbawl paiibawlnate ah khangto mahmah uh hi. Hih hun pen Sengam khantoh mahmah hun hi. Sente miciim Con Fu Cius in siangthona, huahna, dikna leh pilna, khat leh khat kithupi simna, nupa ki kal, lawm leh gual kikal, ulian uneu kikal ah kizahtakzia, inkuansung ki zahtakzia, inkuansung nuntakzia, beh leh phung kiit zia dingte, kimakaihna, innluahna, sahawmziate kician takin hilh hi. Tua a hilhziate Zomite in ‘i ngeina’ (Zomi culture or tradition) i cihcihte ahi hi. "Zhou Wu Wang" hong khanga kipan in kipum khatna hong khanga a mah pen VANTUNG TAPA (Son of Heaven) kici liang hi. Vantung pan hong kumsuk kumpipa hi dingin ummawh uh hi. Hun hong paito zel in Ji Fa inkuan sungah vaihawm ding khang kisam a, Ping Wang ukpipa (BC 770 – 720) hun panin Zomi vaihawmna pen a minbek hita a, Ji Fa inkuan zahtakna omnawnlo in, vaihawm upate in kumpi bangin vaihawmgawp uh ahih manin BC 221 ciangin Hui Wang khut panin Qin Shi Huang in Zomi vaihawmna suhsak hi.\n2.3. Sen gam pan Chindwin luidung ah: Tuabanga Zomite ukpi sepna a kisuhsak ciangin ukpi thakte in ‘Great Wall’ lam ding hong kipan a, mihing nasem dingin zang uh hi. Hih nasep gimhuai leh ukpi hihna a khahsuah uh nuamsa loin Sengam nusia in leitaw lam zuan in suahtakna dingin na paikhia uh hi. BC 4 hun ciangin Szechwan kim ah tengin Pagyi khua sat uh a, AD 6 ciangin Chindwin luidung ah tengin Dahpa leh Penglamte hunlai AD 108 kiimin Pugam leh Pupa khua na sat uh hi. AD 600 ciangin Ji Fa suan sungpan Thet mite Zomi suak hi.\n2.4. Chindwin pan tuni ciang: AD 800 hun in Khampat khua satin hun sawtpi teeng uh hi. Khampat khua pen zang leh kham kipehna, kham kipatna ahih manin ‘Khampat’ a kici hi. Mualtunggam genna 'Kham' cih kammal pen Zomite bekin nei hi. AD 1300 in Ciimnuai satto in, 1350 ciangin Zomi nungak melhoih Leng Tong Hoih pen Ava mangpi zi in na om hi. 1450 AD in Thang Ho, Lian Do, Galngam, Hangsai, Cing Khup, Ngam Bawmte Ciimnuai leh Geeltui ah teeng uh hi (Ciimnuai a sa kibak Geeltui ah kithuk ciin upate in kammal na nei uh hi). Kabaw luidung pan kham kahtoh, Khampat, Cimnuai leh Geeltui hun pan Tedim khuasat (1570), Kam Hau hong khan’ (1840), mikangte hong pai (1886), Pasian thu hong tun (1899), lai ineih (1900) tan zong eimau beh hausa, khuasat leh ukpite makai-in kizangin ki-uk ciat a, Zomi Nam Ni (February 20, 1948) ciangin tua ki-ukna bei in Zomite a suakta minam ihi ta hi. Kabaw Valley pan a paitoh na vuah Tuingou leh Thangmualte kantan to in Ciimnuai ah khul a tuak uh hi. Tua lai pan suakta taktak kisakna neita uh ahih manin amau leh amau ukpi ding kisehtawm in ‘khul a piang’ na kici uh hi.\n2.5. Nam tuamtuam tawh ten khawmna: Ciimnuai pen Phaileng leh Saizang kikal Tedim pan taisawm a gamla ah om hi. Tua laiah Zomi nam tuamtuam na tengkhawm uh a, mihing hong tam ciangin Sengam pan a hihngei uh loneihna zong hong hamsa ahih manin amautenna mun leh gam ciat ah ki-ukna tuam neihin, a bawngbawng in hong kikhen uh hi. Tuate tuni a - sihzang, galte, gangte, paite, simte, thadou, vaiphei, zoute, lusei, khelma, baite, rangkhols, langrong, aimual, anal, chiru, lamkang, kolken, kom, chote, hmar, tedim, sailo, ngawn minamte ahi hi.\n2.6. Zomi kumpi in ciamteh: Zomi lak pan laipil masa, Mandalay University, Burma ah Lecturer a sem ngei, Rev. S.T. Hau Go in ‘Zopi (highland) ah i teen manin Zomi a kici hilo in, i pianna pi leh pute Zo ahih manin amau min kepna in Zomi aki ci ihi hi. Zopi sung I tenma, luipi dung zangsungah I tenlaiin zong Zomi ikici zo hi’ ciin na ciamteh hi. Pu Thawng Khaw Hau ‘Zo Khang Simna Laibu’ leh Captain K. A. Khup Za Thang ‘Zo Suan Khang Simna Laibu (Genealogy of the Zo Race of Burma)’ laibu sungah Zomite kipatna pen Zo hi ciin kiciamteh a; Dr. Vum Kho Hau ‘A Profile of Burma Frontier Man’ laibu leh Dr. Vum Son ‘Zo History’ in zong Zomite kipatna Zo hi ciin na ciamteh uh hi.\nRev. Sowards, Secretary, American Baptist Missionary Society in 1953 kum in Zomi Baptist Convention na patpih a, 1953 in Zomi Theological College na phuan hi. 1988 ciangin Burma kumpi in Zomi ciin hong ciamteh a, Zomi National Congress zong pawlpi min khat in sang hi.\n2.7. Leitung civilization in hong pha: Zomiten tanglaiin lai kinei a, savun tunga kigelh ahih manin Savun Lai, Tualsuak Lai kici hi (AD 1400). Zosuante lakah Zomi bekin ‘Lai’ cih kammal kinei hi. Tua ahih manin Zomite in tanglaiin lai nei ngei takpi i hihna leh Savun lai pen Zomite aa ngiat a hihna kilang hi. Tua savun lai pen ui in tuah mang ahih manin lai kinei nawnlo hi. Lai neilo theilo uh ahih manin thu pen lungsim leh la tawh na ciamteh uh hi. A gal mat sa mat zah uh singkhuam pang liamin ahi zongin, singkhuam dawnah sa lu gal lu suangin khau khihbawkin ahi zongin na ciamteh uh hi. Sing hiam suang hiam suiin a sa mat a gal mat uh lim bawlin zong khawmualah na phut uh hi. Pau Cin Hau lai leh Mangtual lai i neih zawh panin a lim bek hi nawn loin a thu (laimal) tawh kihelkhawm to hi.\nZomite in lai i theih cil pen Kawllai hi ding a, Zomite leh British galkapte kidona ah Mang Pum (Khuasak) kimanin Yangon thongah 1894 pan kum li a kiat sungin Mang Pum in Kawllai siam man a, Zomi sung pan lai thei masapen hi dingin kituat hi. Tua ma-in Khuasak khua mah Hang Kip in zong Kawllai siam zo a ci zong om hi. Mang Pum in 1898 kumin Khuasak khuaah Kawllai sinna sang hong hi. ABM ten Kawlzang pan hong tonpih Karen mite zangin 1902 kumin Tedimah, 1904 kumin Khuasakah, 1905 kumin Tonzangah sang (mission school) hongin Kawllai hong sinsak uh hi.\n1900 kum in Pau Cin Hau Lai kici Lailui khua, Pau Cin Hau (1859-1948) in mang a muhna pan 1896-1898 kum sungin kammal khat teh laimal khat ta ahi laimal 1050 bawlkhia a, laibu-in bu guk suah hi. Laipian Lai, Zotual Lai zong kici hi. 1901 kumin khaw 13 pan mi 51 sinin siam uh a, tuate’n amau khua ciatah midang hilhsawn uh hi. Galpi Khatna sunga France pai Zomite leh innlamten lai kikhakna in a zat theih sun uh hi a, tua in Zomite lakah Zotual Lai kizeel mahmah ta hi. Tua ahih manin ABM missionary Rev. J.H. Cope in zong 1931 kumin Mualtung Thuhilhna bu bawlna-in Zotual Laiin a zang hi. Chin Hills Deputy Commissioner Lt. Col. Burne leh Rev. J.H. Cope’ malakpihna tawh 1936 kumin Thang Cin Kham, Pau Za Dong, Cin Khaw Gin leh Sian Khaw Cin ten puahpha uh a, consonant 21, vowel 16, tonal sign 20 suahin a vekin laimal 57 phasak uh hi. Tu dong Laipian Pawlpi sungah kizang lai hi.\nTulai taka i zat leh i zat suak ding zong hih tuak Mangtual Lai (or Zolai or Ni Sagih Lai) i cih pen 1908 kuma Rev. J.H. Cope (1882-1938) hong tun phetin Zomi Khristian suak masa pen Khawsak khua-a Pau Suan leh Thuam Hang te nih Hakha-ah samin Zopau kihilhsak a, tua pan Mikang laimal (Romanised script) tawh laimal hong bawlsak kipan pah ahi hi. 1919 kumin Tedim uk sunga hausa lian teng samkhawmin bang kam tawh laihilh ding cih genna pan Kam Hau kam (Tedim pau) zat dingin thukimna bawl uh hi. Rev. Cope in Zomite adingin Tedim pau leh Roman script tawh bawl laimal mah hoih pen ding hi a cih teitei ciangin Deputy Commissioner Mr. Burne tawh kimukhial dekdek heel uh hi. Zomite laimal ding Roman script tawh bawl pen Royal Asiatic Society in zong 1912 kumin hoih a sak pen thu na pulak zo hi. 1925 kum pan Zogama primary school tengah kawllai kiphiatin Tedim pau, Hakha, Falam leh Chinbok tawh laihilh hong kipan to hi. Hih bang teng hang tawh Rev. Cope pen Zomite in Sangmangpa kici a, Cope topa cih tawh min nih kitangsak hi.\n2.8. Tuma kum zakhat sung a tom in: Kum 1904 Zomite palik tum cilna hi a Zomi palik kiphuan in, sila kiphiat hi. 1914 Tedimah Zolai tawh Thukizakna kihawm pan hi. Muizawl khua, Pau Khen in siah a piaknop loh manin Falam gamah lal dingin kisawl. 1915 Zokam tawh Lungdamna Matthai bu kikhen. 1917 Piantit (France) gam pai ding mi 1000 Tedim pan ding khia. London hawh. 1921 Chin Hills Census, Tedim uk (Tonzang tawh) sungah inn 5045 leh Mihing 36,048 om. Zogamah ann hoih lo ahih manin, Lusei gamah mi tampi tak peem, sang khempeuh ah Zolai hilh ding thukim. 1923 Zomi 300,000 sung panin 2,351 in lai sim thei. 1925 Zolai sin kipan in kawllai kiphiat. 1931 Pa Pau Cin Hau lai tawh Mualtung thuhilhna kikhen. Hau Za Cin Pau in Matric zo, a zo masa pen. 1932 Zokam Thuciam Thak kikhen. Mikang a do Zomi makai Pu Suang Khaw Kam, Magwe khuapi-ah si. 1946 S.T. Hau Go in M.A (Madras) zo; Chin Hills pan a masa pen. 1947 Tedimah High School kiphuan. THUKITUAHNA cih thukizakna kipan. Zo Education Board kiphuan. Tedim ah Lai Siangtho Sang kiphuan. Siamsinpawlpi (SSPP) January 13 niin Suangpi khua-ah kiphut. 1948 ZBC sungah TBA, FBA, HBA kiphuan. Zo zum Rangoon-ah kiphuan. Hill Chin Students' Union Rangoonah kiphuan. Zogam ukpiten mipi deihna zuiin ukpi za nusia, Zomi Nam Ni hong piang. 1950 Sia S.T. Hau Go in MRE, Colgate Rochester Theological College, USA pan zo. 1952 ZBC (Zomi Baptist Convention) kiphuan. LUNGVAKNA cih thukizakna kiphuan. Dr.Vum Khaw Hau in Ph.D. ngah. Chin State-ah biakna lam khanlawhna tung. 1977 Tedim Lai Siangtho kizo.\nPiancit paina thu: Leitung galpi khatna kici Germany leh England (France leh USA in England panpih hi) kidona ah Zomite zong England galkapte panpih dingin May 25, 1917 ni-in Piantit (France) gam pai ding mi 1000 Tedim pan ding khia a, Ocober kha in tung in, tuipi tungah a si 21 te France gamah kiphum hi. France pan London zong hawh in, kumpi inn zong en uh hi. France-ah Ukpiapa Hau Cin Khup in mi tampi paisak zo ahih manin kumpinu in minphatna KSM pia hi. France gam zinte hong ciah uh ciangin sum tampi hong pua uh ahih manin zi a deihdeih uh tel uh hi kici hi.\nPanglong Agreement I cihcih pen: February 12, 1947 ni-a kawlgam ah omdinga Zomi Hausa leh a Upate in suai a kaihna uh pen Panglong Agreement kici hi. Mipi vaihawmna zui dingin, kumpi in Hausa leh upate vaihawmna pan a khawlman uh sum pia ding cih thukimna hi. Hih kikhopna ah Hausa leh upa mi 5000 val kihelin, thukim na suaikai uh hi.\nZomi Nam Ni: Pu Thawng Za Khup in February 20, 1948 niin Zomite Hausa leh upate khutsung pan suahtakna dingin thusung a, mi 5000 in deihin, mi 17 in deih lo hi. A tamzaw thukimna bangin tuani panin Hausa leh Upa khutsung pan Zomite suakta a, amau leh amau vaihawm ding telin, democratic form of governance zang uh hi. Tua ni pen Zomite suahtakna ni, Zomi Nam Ni (Zomi National Day) ciin kiciamteh hi. October 9, 1950 niin Kawlgam kumpi in National Holiday in hong ciamteh sak hi.\nIII. ZOMI NGEINA (ZOMI CULTURE)\nSangmang J. H Cope in a genna ah Zomite nuntakna pen mikangte hong tunma pek in zong zahtak huai mahmahta hi ci hi. Ahi zongin mualtunga teng Zomite ngeina pen namdang hong lutte in dausak a, siasak hi ciin a laibu ‘Awakening of the Northern Chins’ ah at hi. There are evidences that these people once had a higher civilization. This is seen from the fact that they are completely clothed and do not appear ever to have been headhunters or cannibals. There is even a tradition of a written language. They differ from many Hill tribes in that violent crime is rare polygamy not very common, women more respected, and warfare carried on less brutally than in many Hill districts.... After reaching the Hills they quickly spread out in little villages in the narrow valley and many dialects soon developed.\n3.1. Nik leh puan silhna thu: Zomite pen khi ok, kawnggak gak, tukbel tep ihi hi. 1904 kum in Zomite khitang Wate khuapi gei ah kito khia hi. Hih in Zomite leh kawlte hun khat laiin kiteengkhawm hi cih hong lak hi. 1971 kumin S. B. Kham Tin Zam Vungh in Sabani khua, Sagaing Division ah Zomite khitang leh tukbel tampi tokhia hi.\nZomite van neih lak ah khuang, zam, dak, pengkul, gosem, phit, sialki, hihte pawihun lehgualnopna, dah hun ciang zong a kizang ahi hi. Zomite ngeina a kilawm mahmah pen ‘kilawm’ hi. Nasep ciang kilawm, kiseppih, ni khat a khat lo ah kuanin, a zingciang a khatzaw lo ah sem kik. Tua pen nungak leh tangval kingaite bangin nuam a sak mahmah uh hi. Sunkhua a nasem khawm cih pen maw. Sawn - kelsawn, akgiasawn, vaphual sawn, kibah hi. Nik leh puan kitenma in mawngkhak numei in teng uh hi. Gal leh sa tawh kidelh tawntung ahih man un thaulawng thupi mahmah hi. Thauvui kohna dingni sialki kizang a, a kuahna thungip dingin vompi kawngvun kizang hi. Thangsiah kilim zat a, tumkhau leh khaugui, tangval khau tawh kisiah hi. Sakhi, ngal, sazuk, sahang cih bang awk zel hi. Sakuh leh saneu dangte matna ding pena neu deuh kisiah hi. Ngasa matna dingin ngawi kidawh a, gu kideng hi. Salian mante in haipi tawi thei a, mipi maiah kipahtawi hi.\nNumeite in a sam uh phek in, phek thum phasak uh a, a liangko nih tuakah kaisak uh hi. Bilvut in bilbah bah uh hi. Khi ok in, nik kawg ah gak uh hi. Christian suak khit ciangin Nipini a silh ding leh nasepna a silh ding puan nei tuam uh hi. Numei khempeuh in siamgan, khauphan thei in, pasal khempeuh in thau kap thei uh hi. Pasalte in nangphan in, bawmphan uh a, ciang leh lawhte phan uh hi. Siksek khempeuh pasal nasep hi a, tem, hei, tu, tei khempeuh a tavuan hi. Inlam leh gawlbawl khempeuh pasal in sem hi. Zomite in ansuk khekna dingin Tui-annsu bawlkhia uh hi. Ni leh kha leh aksite na en in a tangthu na theihsawm uh a, aksi tai leh aksi kiate zong na ciamteh uh hi. Aksi kihei dan, khabei, khalik, khadete in hun na ciamteh uh a, phalbi leh khawkhal zong nisuak dan in na ciamteh uh hi. Khuapang a san leh khua pha ding ciin na genkhol thei uh hi.\n3.2. Inkuan: Kitenna pen a ki thupi ngaihsut hi a, a hoih pen mah kizong ciat hi. A melhoih, a migi, a siam, a pil, a tei mah mo dingin nute in na deih uh a, a hangsan, a thahat, a kivate mah nute in makpa dingin na deih uh hi. Numei man pen a kitengding inkuan nihte thukimna bang hi a, a kitendan leh a kitenhun khempeuh amau khut ah om hi. Tagah leh meigong a om leh Zomite in limtak in na khoi in na keem uh hi. Angkawmna leh khialhna a om leh hausa leh up ate in thukhen uh a, ki thahna pen kigawtna in kizang ngei lo hi (capital punishment was never in practice).\n3.3. Nupa suah dan: Kitenna pen a ki thupi ngaihsut hi a, a hoih pen mah kizong ciat hi. A melhoih, a migi, a siam, a pil, a tei mah mo dingin nute in na deih uh a, a hangsan, a thahat, a kivate mah nute in makpa dingin na deih uh hi. Numei man pen a kitengding inkuan nihte thukimna bang hi a, a kitendan leh a kitenhun khempeuh amau khut ah om hi. Tagah leh meigong a om leh Zomite in limtak in na khoi in na keem uh hi. Angkawmna leh khialhna a om leh hausa leh up ate in thukhen uh a, ki thahna pen kigawtna in kizang ngei lo hi (capital punishment was never in practice).\n3.4. Sivuina: Mi a sih ciangin vui pah lo in siluang nithum bang kikoih hi. Siampi in phuisam in, zu mop a, kawsah sa go in, a si pen thupi takin a kha khia uh hi. Gal ai sa ai ahih leh a luang kizawng in dai ah kisia a, a sa a muat khit, a tolh khit ciangin a guhkeu la in han ah a phum uh hi. Dai ah a ki koih sungteng a nuai ah meipi kikhul a, a sithu a luan kang baihna ding cihna hi. Tua veh dingin nupite daihawh in, tua siluang kiangah va kap thei zel uh hi.\n3.5. Mithupite: Mi minthang tampi lak pan Galngam leh Hangsai, Leng Tong Hoih, Khup Cing leh Ngam Bawm, Lian Do leh Thang Ho, Mauzuang te unau,\nTangthu minthang lak ah Dahpa, Sangak leh akpi, Aksinelkai, vanleng nungak,\n3.6. Lo neihna: Buh leh taang pen anntak kici a, vaimim, bal, kawlkai leh be pen kial ann kici se hi. Gankhawi lak pan Sial thupi pen a, kel leh ui leh akte pen nektawm dingin kizang hi. Bawng pen a nawi nekdingin kikhawi a, Sial pen moman dingin kipia thei hi.\nZomite ukpi sep hun sung in lo neihna pen limtakin kibawl a, kumpi in zong hansuah hi. Gam pen kumpi gam hi a, mipite in loneihna ding a gam a zat ciangin sehkua suah sehkhat pen ukpipa kiangah sung uh hi. Tua pan in ukpipa in kial hun leh haksat hunin mipite panpih kik hi. Nasepna ding in suankang sik na zang uh a, galdona ding leh tu leh hei bawlna in zong na zang uh hi.\n3.7. Khuasung ki ukna: Khuasung vaihawmna leh kiukna pen hausa leh a upate in sem a, thukhenna zong amau khut ah om hi. Hausa pen inkuan in kiluah toto a, a pa laih thei ding a om kei leh a tanaute khat in Hausa semtosuak hi. Upa pen Hausapa in amuan deuhdeuh a tel, a seh hi. Gam leh lei pen Hausapa khut ah om a, Zogam sunga Hausa khempeuh a thuneihna uh kikim khin hi. Hausa in vaihawm ahih manin nasem lo a, khuamite in siah sung uh hi. Hausapa vaihawmpih dingin upa, siampi, tangau, siksek,\n3.8. Sawm: Tangvalte giah khawmna dingin Sawm kinei a, Sawm upa in khangnote pattah in thuhilhna nei zel hi. Tua lai ah kidemna tuamtuam kanteh, leilamkan, tai kidem, suangpum lot, kibuan, tei khawh, kisukheek,\n3.9. Pawi tuamtuam: Pawi tuamtuam Sialsawm pawi, Khuado Pawi, Ton, Gal ai, Sa ai. Zangta lam, lamngui, dak lam, phit lam cih bangin kinei hi.\nZomi numei te khutsiam a pianga ahi uh a, khaukhek, khauphan leh siamgan a siam ahi uh hi. A kizepna neihtung uh mawngkhak hi a, khauhual numeite in a kawng vuah khai in a tut uh ciang a sel uh liah hi bek hi. Tua pan pat kikhek in puan kibawl hi. Puanbu, tual puan, nikphei, puandum, puanlaisan kizang hi.\n3.10. Kitaitehnate: Gal ai, sa ai hih ding, mim za taangza kho hih ding kidem uh a, kumsim buh leh vaimim, bal, kawlkai leh mehteh mehgah kumkhat kham ding neih ding hanciam uh hi. A hatna teng khempeuh uh tawh tua sem in a hun tamzaw uh nasepna in na zang uh hi. Pilna sin leh kidemnate pen nasep loh sung hun awng ah hih bek uh hi.\nIV. ZOMI BIAKNA (ZOMI RELIGION)\nZomite in ‘theih loh pasian’ na bia uh a, dawi na ‘thoih’ uh hi. ‘Dawi bia’ hilo in ‘dawi thoih’ minam ahi uh hi. ‘Bia’ cih ciang ‘thupha zong, zahtakna pia, amai ah, a thuneihna ah ki ap’ hi a, ‘thoih’ cih ciang ‘a lungkimna dinga khembawl, lungkimsak, mai et, lungsim leh pumpi ki ap lo’ hi. A lungsim vuah a lian penpen ‘dawi’ hilo in ‘theih loh pasian’ hi masa a, tua pen ‘theih Pasian’ ahih dongin kibia a, kingeina seh hi. Ahang pen natna a ngah uh ciangin ‘dawite hong bawl hi’ ci uh a, tuahphatna a ngah uh ciangin ‘dawite hong piak hi’ ci lo uh hi, ‘hong siam khat om hi’ ci uh a, tua pen ‘lungzai’ zong kici hi. Sih zawh ciang ‘gun gal’ kah ding uh a, tua ah a paisa it leh ngaihteng kim ding hi, gi bang kikhen om nawnlo in lei a thupina leh pahtawina a ngah khempeuh tawh tua mun ah nuamsa ding uh hi cih um uh hi. Tua man in ‘gun gal khuamun nuam’ ah nuamsa-a a nuntak theihna ding in leitung a nuntak sungin mi tungnung hih sawm in, ton leh ai sa in hanciam uh hi. Tua ‘gun’ pen Tuikangpi hi a ci pawl om a, Rih hi a ci pawl om hi. Lui khat ah a leitung nuntakna silsiangin ‘gun gal khua’ ah mithak in lut hi cih um uh hi. Muh bat loh ah munthak, khuathak khat om a tua ah a paisate kituah khawm kik ding cih lametna na nei uh hi.\nAmerican Baptist Missionaryte in Zomite lam tampi ah hong pattah uh a, tua manin Zomite in mangkangte na ci liang uh hi. Ki thupi sim mahmah a, a lampai dan, a kizep dan, a tutdan, a pau dan, a om dan peuhmah thupi kisa in zong limtak in kiciing pah hi. A mau hun sungin a mang khempeuh lah Zomi hetlo mikangte vive hi takpi ahih manin ‘mangkangte’ a ki cih pen a kithupi simna hi a, tuni tan in bei tuan lo hi. Sangin phuan in pilna hong sinsak uh a, cidamna hong sem in, lokhawh dan leh kizep dan hong sinsak uh hi.\nChristian suahna hangin ngeina pawi peuhmah biakna pawi in khek a, dawi thoihna taute Pasian biakna tau suak sak in, dawi thoihna ding khempeuh Topa phatna leh biakna in kizang ta hi. Zu nun Khuadote Zeisu sih leh pian Lungdambawl Pawi hun in khek ta a, sia leh pha theihna hong khang in, hanla, gal la, sa aih la khempeuh Pasian biakna la suakzo hi. Ngeina la leh ngeina laamte haivai in ki ngaihsun a, dawithoih hanga a kitang khempeuh kisiangsak in khanglui biakna ciin ki nusia hiai hiai hi. (Kuppihna: Ngeina, Pawi, Lam, La, leh a dangdangte hong mangngilh sak uh, hong zuunsak loh uh pen Zomite ngeina leh pawite a deihloh man uh, a huat man uh hilo in Christian i suah ding a deihluat na uh hi zaw ding a, hong siatsak nop man uh hi lo dingin ka um hi).\nKitenna mo vanken leh mo man tamluate zong hong zuun pih kei vua, a siangtho kitenna ahih ding, ki it tak a nungta ding cihte hong zatpih zaw uh hi. Nupa ki khenna limlim deih lo in, siangtho kitenna lo zong khalna na kipia hi. Tua banga pattahna tawh Zomite a mit uh hong keuh in leitung khuavak ciantak a mu in tuni in mailam tangtak a delh in ama insung, khuasung, gamsung leh leitung bup ah Zeisu tangthu a tangko kote hita hi.\nChristian suak zawh ciangin cidamna leh siangthona lim ngaihsut in, khawlni peuhpeuh in biakin ah kikhawm in puan hoih penpen silh uh a, siangtho na pen Pasian dan hi cih tel pah uh hi. Tua manin cidamna leh siangthona nakpi in khang hi. Zeisu pan a hong pai maisak na in ‘phu kilakna’ beisak a, zu dawn kikham in niangtui leh niangphan ki limdawn a, ngeina hoihte biakna sungah damdam in ki seng hi. Christian suahna in dawi leh kau lauhna pan in Zomite suakta sakta a, kithoihna sa leh sum leh pai tampipi beite om nawnlo hi.\n4.1. Khanglui biakna: Sengam pan a paikhiat un bang biakna zui hiam cih kithei lo hi. Ahi zongin biak khat nei uh a, ‘theih loh pasian’ na ci uh hi. Dawi bia lo uh a, singbul uangtum bialo uh hi. Ni leh kha zong bia lo uh hi. Dawi leh kaute in cina sak hi dingin um uh ahih manin lungkimsakna dingin na thoih uh hi. Thoih cih ciangin anpia, antah, gilvah sak, lungkimsak cihna hi. Thupha a deih manin bia lo uh hi. Thupha ngahna dingin ‘theih loh pasian’ kiangah kithoih uh hi. Sengam pan a zatsa uh hi ding hi. Chindwin luidung, Khampat, Ciimnuai, Geeltui, Tedim a tun tan un zong biaknaten a zang lailai uh hi.\n4.2. Pau Cin Hau biakna: 1900 kumin Biakna thak piang hi. Pau Cin Hau in Maang mu in, Pasian in a muhsak bangin biakna phuan a, lai tawh pia pah ahih manin Laipianpa kici in, Laipian Pawlpi zong kici hi. Tuni in hih biakna a zui omlai hi.\n4.3. Christian suahna: Laipian Pawlpi a pianzawh tawh kiton phial in Zomite kiangah Christian biakna zong hong tung a, a sawt lo in lai tawh hong kithuah pah hi. Carson in kum nga a sepzawh, kum 1904 ni in Christian suak masa Thuam Hang leh Pau Suan hi.\n4.4. Zogam missionary te: USA pan Zogam ading misionary masa pen Arthur E. Carson March 15, 1899 niin Zogam a zi Laura L. Hardin tawh hong tungin, April 1908 niin si a, Dr. East in vui hi. Dr. E. H. East pen March 21, 1902 in hong tunga, October 3, 1910 in ciah kik hi. John Herbert Cope December 21, 1908 niin Haka hong tunga, September 29, 1910 in Tedim hong tung hi. Biakin masa pen February 17, 1906 niin Khuasak ah hong a, Topa ankuang masa pen tua lai ah kilui hi. Thuciam Thak bu 1936 in kikhen a, June 11, 1938 niin leitung nusia hi. Carson tawh hankhuk kizom in Haka ah kiphum hi.\nFranklin O. Nelson pen December 2, 1939 ni in Tedim hong tung a, Tedim ah Lai Siangtho sang 1947 kum in phuan hi. Gamsung buaina hangin February 23, 1951 niin ciah a, hong pai kikna ding phalna ngah nawn lo hi. Robert Johnson leh a zi Elizabeth Johnson April 21, 1941 niin hong tung a, 1966 kum in ciah a, hong paikik ding uh kumpi phallo uh hi. Tua zawh ciangin Zogam a Christian biakna pen Zomite makaihna khut ah kiap a, tuni dongin kizang suak hi. 1921 kum in sia masa pen Sia Vial Nang ki kipsak hi.\nV. ZOMI LAISIMNA (ZOMI EDUCATION)\n5.1. Lai neihna: Savun lai i neih pen uipi gilkial in hong neksak ahih manin sawtpi zawh kum 1899 ciangin Pau Cin Hau lai kinei kik pan hi. Tua pen Zotuallai kici in kum 1922 ciangin Roman lai tawh Cope Topa in hong laihsak a ‘Zolai’ kici in, kum 1932 ciangin Zolai tawh Thuciam Thak masa pen kikhen hi. 1970 Paite pau tawh Laisiangthou buppi kizo. 1977 Tedim Lai Siangtho kizo.\n5.2. Tualsuak Lai Hun (AD 1400 malam): Zomiten tanglaiin lai kinei a, savun tunga kigelh ahih manin Savun Lai (or Tualsuak Lai) kici hi. A hun pen a tangthu pan Zomite Kawlgam pan Khamtung i peem cil lai ahih manin AD 1400 malam hi ding hi. Zosuante lakah Zomi bekin ‘Lai’ cih kammal kinei a, Pawiten Kawlpau kawmin Sa ci uh a, Luseiten vaipau kawmin Lehkha ci uh hi. Tua ahih manin Zomite in tanglaiin lai nei ngei takpi i hihna leh Savun lai pen Zomite a ahihna kilang hi. Tua savun lai pen ui in tuah mang ahih manin lai kinei nawnlo hi, kici hi.\n5.3. Tuallim Lai Hun (AD 1900 malam): Khanglui huna i pu i pate in lai neilo theilo uh ahih manin thu pen lungsim leh la tawh na ciamteh uh hi. A gal mat sa mat zah uh singkhuam dawnah sa lu gal lu suangin khau khihbawkin ahi zah na ciamteh uh hi. Suang hiam suiin a sa mat a gal mat uh lim bawlin zong khawmualah na phut uh hi. Pau Cin Hau lai i neih zawh panin a lim bek hi nawn loin a thu tawh kihelkhawm to hi. Tu dongin kimu thei omlai hi.\n5.4. Zotual Lai Hun (AD 1900-1930): 1900 kum pawlin Pau Cin Hau Lai or Laipian Lai or Zotual Lai kici Lailui khua, Pau Cin Hau (1859-1948) in mang a muhna pan 1896-1898 kum sungin kammal khatteh laimal khat ta ahi laimal 1050 bawlkhia a, laibu-in bu guk suah hi. 1901 kumin khaw 13 pan mi 51 sinin siam uh a, tuaten amau khua ciatah midang hilhsawn uh hi. Galpi Khatna sunga France pai Zomite leh innlam ten lai kikhakna in a zat theih sun uh hi a, tua in Zomite lakah Zotual lai kizeel mahmah ta hi. Tua ahih manin ABM missionary Rev. J. H. Cope in zong 1931 kumin Mualtung Thuhilhna bu bawlna-in Zotual lai na zang hi. Chin Hills Deputy Commissioner Lt. Col. Burne leh Rev. J.H. Cope’ malakpihna tawh 1936 kumin Thang Cin Kham, Pau Za Dong, Cin Khaw Gin leh Sian Khaw Cin ten puahpha uh a, consonant 21, vowel 16, tonal sign 20 suahin a vekin laimal 57 phasak uh hi. Tudong Laipian Pawlpi sungah kizang lai hi. 1981-1997 sungin Kawlzangah Zotual lai sinna 30 vei kibawl a, tua-ah sia 38 in hilhin mi 1833 in siamna certificate ngah uh hi. Zotual lai pen 1900-1930 kikal sungin lim kizat bel a, tu dong Laipian pawlpi sungah kizang suak hi.\n5.5. Mangtual Lai Hun (AD 1908 pan): Tulai taka i zat leh i zat suak ding zong hih tuak Mangtual Lai (or Zolai or Ni Sagih Lai) i cih pen 1908 kuma Rev. J.H. Cope (1882-1938) hong tun phetin Zomi Christian suak masa pen Khawsak khua-a Pau Suan leh Thuam Hangte nih Hakha-ah samin Zopau kihilhsak a, tua pan Mikang laimal (Romannised script) tawh laimal hong bawlsak kipan pah hi. Pau Suante hilh Zopau pen Sihzang kam hi a, tua tawh 1908-1910 sungin laimai 40 a pha laisimbu bawlin, Tedimah 1911 kum pan nitaak sangah sinsak hi. Ahi zongin Rev. Cope in mikim in Sihzang kam tel khinlo cih nung muh nunawh a, tua sawng teng pau leh lai vaiah a vanglak mahmah hun ahi hi. Sangah Kawllai a kihilh zawh a kum sawma sim pha khin ta si, Pau Cin Hau Lai lah kilim zat mahmah khin ta si, tuapi maha Roman script tawh laimal hong bawlsak Rev. Cope pen bang pau tawh laihilh suak a, bang laimal zang suak ding cihah na lungbuai mahmah hi.\nTua ahih manin 1919 kumin Tedim uk sunga hausa lian teng samkhawmin bang kam tawh laihilh ding cih genpih a, Sihzang kam mah tah veve hi. Tuimui hausapa Guite Mang Za Thang in, “Ko Sihzang kam tel khinlo ung a; ko kam lah midangten tel khin tuanlo ding na hih manun Kam Hau kam (Tedim pau) hi leh kitel kim pen ding hi,” a cih leh hausa dangten bangmah genlo uh ahih manin Tedim pau zat dingin thukimna bawl uh hi. Tua zawh a sawt lo, 1922 kumin kumpite in Falam khua pen Chin Hills phualpi ahih ciang taangkam pianna dingin Chin Hills bupah Laizo (Falam) pau tawh laihilh ding cih thupiak bawl hi. Rev. Cope in Zomite adingin Tedim pau leh Roman script tawh bawl laimal mah hoih pen ding hi, ciin pan khawh a, tua hangin Chin Hills Deputy Commissioner, Mr. Burne tawh kimukhial dekdek heel uh hi. Zomite laimal ding Roman script tawh bawl pen Royal Asiatic Society in zong 1912 kumin hoih a sak pen thu na pulak zo hi. Hih tawh kisai 1920-21 sungin Falamah leh 1923, October 23 niin Maymyo Chin Education Rev. Cope pen Chin Hills-ah lai lama naseem pen hi si ahih manin a tawp a tawpah Chin Hills bup sang vai thuneihnateng (Honorary Inspector of Schools) Rev. Cope tungah ap in, a deih bangin 1925 kum pan Zogama primary school tengah Kawllai kiphiatin Tedim pau, Hakha pau, Falam pau leh Chinbok pau teng tawh laihilh hong kipan to hi. Hih bang teng hang tawh Rev. Cope pen Zomite in Sangmangpa kici a, Cope topa cih tawh min nih kitangsak hi.\nVI. ZOMI MAILAM (THE ZOMI ROAD AHEAD)\n6.1. Tu laitak Zomite: Tu laitak in Zomite pen leitung hun tawh kizui in gamdang ah zong zinkhia ta in, Piantit pai zawh I gamlek lai tak hi ding hi.\n6.2. Mailam Zomite: Mailam Zomite pen leitung khantohna tawh kituakta ding a, pil nuntak khinta ding uh hi. Nek ding ankham ciat ding uh a,\nKum tulthum sung Zomite khangthu ah kum tulnih leh zanga sung ukpite ukna nuai ah nungta in kum sawmnga sung i suakta pan hi. Singbul suangbul bia nawnlo in a nungta Pasian bia in nuntakna ann Lai Siangtho sim in i laamlaam ta hi. Kam tawh tangthu kihilh sawn hi nawnlo in laitawh at in laibu in i keemcing a, gal leh sa tawh kidelh nawn lo in pilna siamna i delhzaw ta hi. Dawi leh kaute kihta nawnlo in nit ding, siangtho loh ding i lauzaw ta a, lungdam huai hi.\n(This article is meant for the “Zomi Baptist Churches Silver Jubilee Souvenir, 2007” by HZC, Taipei, Taiwan, July 25, 2006)\nJ. Thang Lian Pau (editor), Zolawkta, Aizawl, www.zolawkta.com\nCin Do Kham, Journal of Asian Missions, 1999, pp. 205-222.\nKhup Za Go, Zo Aw Thukizakna, 1986, Guwahati.\nKhup Za Go, Leivui Panin, 2004, CLC, Guwahati\nChin Baptist Association Silver Jubilee (1961-1986) Souvenir, Lamka\nB. Lalthangliana, Mizo Chanchin, 2001, Aizawl\nSiamsinpawl Annual Magazine, Golden Jubilee Special Issue, 1996, Lamka.\nZolawkta Thukizakna Kum Thum Cinna (1994-1997), Aizawl.\nZomi Inkuan Laibu, 1972, Tedim\nVaphual Magazine, 2004, Delhi\nRobert G Johnson, History of the American Chin Mission, 1988, vol. I, Valley Forge, USA\nE.H.East, Burma Manuscript. Edited by C. Thang Za Tuan, Yangon, Myanmar: Christian Literature Center, 1996.\nThe Zomis are not headhunters as some people said, R. G. Johnson reported that “The Zomi were not cannibals nor headhunters like their cousins the Nagas to the north, nor were they savage.” (“The Church in the Chin Hills”, in Burma Baptist Chronicle Edited by Maung Shwe Wa, Rangoon: Burma Baptist Convention, 1963, pp.384).\nThe names of the first converts in Chin Hills were Pau Suan, a chief, age 27, and his wife Kham Ciang; Thuam Hang, also a chief, age 36 and his wife, age 30. These couples were baptized by E. H. East at a small stream called “Pok Loy River” at Khuasak, Northern Chin Hills on May 11, 1905.\nSource ; http://hauzacin.blogspot.com/ .\nItem Reviewed: ZOMI (ORIGIN, CULTURE, RELIGION, EDUCATION) Gelh - Dr. Hau Za Cin, Taipei Description: Rating: 5 Reviewed By: Cinpu Zomi


url: =Hebrewte 4 (Hebrews 4)\n1Tu in Pathian in, ama son sa tawlngak nuam sia ei nga thei natu in kamciam hong pia hi. Tua ahiciang eite khat zongh in, tua tawlngak nuam sia saang ngawlin ih om thaak ngawl tu kidawm tek tawng. 2Banghangziam cile eite zongh amate bangma in lungdamna thu ih za zo hi. Amate ahile tua thu za napi amate atu a phatuam bua hi. Banghangziam cile amate in a zaak uh ciangin upna taw a saang bua uh hi. 3Tua hi a, ei a umte in, Pathian hong kamciam sa tawlngak nuam sia ih saang hi.\n“Ka thin uk in hi bangin a ciliap huai kamciam ka vawt hi.\n‘Amate in tawlngak nuam ka piak natu ngam a tum ngei batu hi!’ ”\na ci bang tatak ahi hi.\nAma nasep sia simlei a bitphua panin a kiman sa hi napi tu a bangin ci vave hi. *4:3 Ps 95:11.\n4Banghangziam cile Laithiangtho sung mun khat ah ni sali ni huvau hi bangin kici hi: “Pathian sia a nasepna theampo pan a ni sali ni in tawlnga hi.” *4:4 Pian 2:2. 5Hi thu a kison kik leleau na ah, “Amate in tawlngakna ka piak natu ngamah a tum ngei batu hi.” ci hi. *4:5 Ps 95:11. 6Lungdamna Thu a za phit te in tua tawlngak nuam sia a saang bua uh hi. Banghangziam cile amate in a um bua uh hi. Tua ahikom a saang tu a a kidei sak midang om hi. 7Hi thu sia koi bangin kilak ziam cile Pathian in, “Tuni,” a kici ni dang khat koi hi. Tua zawk kum tam mama ciangin, a kison sa Laithiangtho khaante sungah a om bangma in Pathian in David tungtawn in, tua thute hi bangin son hi:\n“Tuni in, Pathian aw na za uh le,\nna thin na sah sak heak vun.” *4:7 Ps 95:7-8.\n8Pathian kamciam tawlngak nuam sia Joshua in mihingte tungah pia zo hi thong le, Pathian in nungsang ciang nidang khat huvau son nawn ngawl tu hi. *4:8 Thkna 31:7; Js 22:4. 9Tua ahikom Pathian sia ni sali ni in a tawlngak bangma in, Pathian mite atu in tawlngak nuam khat om lai hi. 10Banghangziam cile tua Pathian kamciam a piak tawlngak nuam sungah a tawlnga peuma in, Pathian tawlngak bangma in, ama nasepna pan a tawlnga tu uh hi. *4:10 Pian 2:2. 11Tua ahikom, amate upna kisap hu in a nga zawk ngawl bang ih sua ngawl natu in, ei zongh tua tawlngak nuam sia ih saan thei natu in, nasia takin hanciam tawng.\n12Pathian kammal in nungta a, thahat in, a lang le a lang hiam namsau sangin hiam zaw hi. Ama in thaa le thinsung kisik tuana mun ahizong, ngu le taang ngungeak kipee na mun ahizong saattan hi. Ama in mihing lungtang deina le ngaisutna tungah thu khen hi. 13Pathian mai ah bangma a kiseal a om thei bua hi; bitphua sa na theampo sia ama mai ah kipualaak siat hi. Taciangin ih sep ih vawt sa theampo tungah thu hong sit tu sia ama ahi hi.\nJesu sia Thiampi Saang Lianbel\n14Tua ahikom ih upna ih pualaak sate ii tungtaang ah eite kip tek tawng. Banghangziam cile eite in Thiampi Saang Lianbel khat ih nei a, ama in Pathian omna tatak ah pai zo a, tua pa in— Pathian Tapa Jesu ahi hi. 15Ih Thiampi Saang in ei tha zawmna hong khuangai pui thei ngawlpa ahi bua hi. Tabang hi ngawl zaw in, Thiampi Saang in, eima bangma in ze-etna namcin na thuak a, ahizong a khial ngei bua hi. 16Tua ahikom, thuthiamna a omna mun Pathian kumpi tokhum kung hangsan takin zuan tawng. Tua munah hesuakna ih saang tu a, ih kitaangsap laitak hong hu tu in, thuthiamna ih mu tu hi.


url: =Philippines numei kum 12 aphapankhat awle in petin mangthangcip :: ZOMI DAILY\nPhilippines numei kum 12 aphapankhat awle in petin mangthangcip\nposted on 12 November 2017 at 1:17 am Lomkholna: News, Philippines, Sawltak, World\nPhilippines gamsung ah numeino kum 12 aphapan khat awle “Crocodile” in taalkaihgawp in mangcip cih AFP pan kiza hi. Police te genkhiatna ah Philippines, Palawan Island sungah thupiang hi ci’n Saturday (November 11) ni in pulakkhia uhhi.\nHih Palawan Island kici tuikulh pen gamdangmi Foreign Tourists zong atam mahmahna Popular Region khat hi a, nungdeuh inzong hihbangin awle vaitawh buaina omngei in, sawt kihal hetlo in apiangkik ahihi.\nTua amangcip numeino pen abeisa Thursday (November 09) ni in gamtaampi “Heavily-forested area” sungah tuitawi dingin asanggamte khattawh apai uh ahihi. A sanggam te muhtangpi mahin tua numeino pen awle Crocodile in petin, kaitaalgawp cihi.\nTuapan in tua numeino pen mangcip a, Police te leh Coast Guard te’n azonkawikawi uhhangin mukhiazo nawnlo uhhi.\nPalawan Island sungah khakhatzong kihallo in awle in mi apeh Crocodile Attack pen nihveitak apiangta ahihi.\nNung October khasung inzong tuitawi in apai numeikhat awle in pet a, ahi zongin atute khatin tua awle pen suangtawh denggawp in, ahunlap in hawlkhiathei ahih manin, suakta bilbelhi.\nWestern Island of Palawan pen Philippines gam ii “Last Frontier” ci’nzong kithei mahmah a, tua kuamsungteng ah Saltwater Crocodile akici awle namte tammahmah kici hi. Sawltak #zomidaily\nPrevious: Bangkok ah kum 62 papikhat mawtaw tawh inndawl 4 Floor pan kia in silo\nNext: Malaysia, Kuala Perlis ah meikanggawp, inn leh vanzuakna Building 15 kangtum\nZika Virus hangin leitungbup ki linglawng mahmah